Priloga

»Priloga 2: Zahteve za izvajanje intervencij KOPOP, HTV, LOPS in BVR

**I. poglavje**

**INTERVENCIJA KOPOP\_PS**

**1. oddelek**

**OPERACIJA PS\_GOV**

(1) Upravičenec mora rediti krave molznice ali goveje pitance. Na KMG mora biti najmanj 10 krav molznic ali 10 govejih pitancev.

(2) Zahteve za izvajanje operacije PS\_GOV so:

1. analiza voluminozne krme, ki jo je treba izdelati vsako leto najpozneje do 15. oktobra, mora obsegati najmanj določitev sušine, surove vlaknine, surovih beljakovin in pepela. Na podlagi podatkov o sestavi krme je treba oceniti vsebnost neto energije za laktacijo in presnovljive energije;
2. analizo mineralnih elementov je treba obvezno izdelati najmanj enkrat med trajanjem obveznosti iz prvega odstavka 8. člena te uredbe, in sicer v prvem ali drugem letu. Analiza mora obsegati najmanj določitev kalcija, fosforja in kalija. Če so vzorci odvzeti ločeno od vzorcev za določitev energijske vrednosti krme, je treba v njih določiti tudi vsebnost sušine;
3. upravičenec mora imeti izračune krmnih obrokov najmanj za živali v laktaciji, če gre za rejo krav molznic, in najmanj za goveje pitance kategorije od 300 do 400 kg telesne mase, če gre za živali v pitanju. Krmni obroki morajo biti preverjeni in po potrebi posodobljeni vsaj enkrat letno. Izračun krmnih obrokov mora vključevati bilanco dušika v vampu;
4. v mleku krav molznic je treba najmanj šestkrat letno določiti vsebnost sečnine, pri čemer mora najmanj 70 % od vseh analiziranih vzorcev na KMG vsebovati med 15 in 30 mg sečnine na 100 ml mleka;
5. upravičenec do plačil mora spremljati napredek KMG pri pridelovanju krme in reje.

(3) Minimalno število vzorcev za analizo voluminozne krme iz 1. točke prejšnjega odstavka za KMG, ki ima:

1. od 10 do 15 krav molznic ali govejih pitancev, dva vzorca voluminozne krme;
2. od 16 do 30 krav molznic ali govejih pitancev, trije vzorci voluminozne krme;
3. 31 ali več krav molznic ali govejih pitancev, pet vzorcev voluminozne krme.

(4) Z analizo voluminozne krme iz 1. točke drugega odstavka tega oddelka se praviloma analizirajo po vsaj en vzorec travne silaže, koruzne silaže in mrve. Če se katera od navedenih vrst krme na KMG ne prideluje, se lahko upravičenec odloči za analizo več vzorcev krme, ki jo ima na KMG, pri čemer mora biti skupno število analiziranih vzorcev najmanj:

1. dva na KMG, ki ima od 10 do 15 krav molznic ali govejih pitancev;
2. tri na KMG, ki ima od 16 do 30 krav molznic ali govejih pitancev;
3. pet na KMG, ki ima 31 ali več krav molznic ali govejih pitancev.

(5) Po lastni presoji ali po posvetovanju s kmetijskim svetovalcem se lahko upravičenec odloči tudi za analizo zelene krme ali paše. Pri tem lahko ustrezno zmanjša število analiz konzervirane krme iz prejšnjega odstavka, pri čemer mora biti skupno število analiziranih vzorcev najmanj:

1. dva na KMG z od 10 do 15 kravami molznicami ali govejimi pitanci;
2. tri na KMG z od 16 do 30 kravami molznicami ali govejimi pitanci;
3. pet na KMG z 31 ali več kravami molznicami ali govejimi pitanci.

(6) Minimalno število vzorcev krme za analizo mineralnih elementov iz 2. točke drugega odstavka tega oddelka za KMG, ki ima:

1. od 10 do 15 krav molznic ali govejih pitancev, dva vzorca;
2. od 16 do 30 krav molznic ali govejih pitancev, trije vzorci;
3. 31 ali več krav molznic ali govejih pitancev pet vzorcev.

(7) Iz izračunov krmnih obrokov iz 3. točke drugega odstavka tega oddelka morajo biti razvidni najmanj:

1. ime in priimek upravičenca;
2. datum izračuna ali preveritve krmnega obroka oziroma izdelave posodobitve ali preveritve posodobitve krmnega obroka;
3. za katero kategorijo živali je krmni obrok izračunan oziroma je izdelana posodobitev krmnega obroka;
4. katera krmila in v kakšnih količinah so vključena v krmni obrok;
5. kakšne so predvidena vsebnost sušine, energijska vrednost, vsebnost surovih beljakovin, kalcija in fosforja v krmilih;
6. kakšno je predvideno zauživanje sušine krmnega obroka;
7. kakšne so koncentracije energije, surovih beljakovin, kalcija in fosforja v sušini krmnega obroka;
8. sklic na normative, ki so bili uporabljeni pri računanju krmnega obroka;
9. ime in priimek ter stopnja izobrazbe osebe, ki je izračunala krmni obrok ali preverila krmni obrok oziroma posodobila krmni obrok ali preverila posodobitev krmnega obroka.

(8) Zahteva iz 5. točke drugega odstavka tega oddelka je izpolnjena, če upravičenec za tekoče leto spremlja osnovne rezultate analiz krme in rezultate reje ter jih primerja s strokovnimi priporočili ali stanjem na ravni države.

(9) V operacijo PS\_GOV je treba vključiti vse živali iste vrste in kategorije na KMG. Lahko se vključijo le krave molznice, le goveji pitanci ali pa obe kategoriji živali. Če se v operacijo vključita obe kategoriji živali, je treba analizo krme in izračun krmnega obroka izdelati za vsako kategorijo živali posebej.

(10) Upravičenec mora na KMG hraniti:

1. izdelane analize krme in izračune krmnih obrokov oziroma posodobitev krmnih obrokov v pisni obliki;
2. v pisni obliki potrditev izračuna ali posodobitve krmnega obroka, ki jo izda strokovnjak kmetijske svetovalne službe, če krmne obroke za živali na lastnem KMG izračuna, oziroma krmne obroke posodobi upravičenec sam ali član kmetije;
3. dokumente, iz katerih je razvidno spremljanje napredka iz 5. točke drugega odstavka tega oddelka.

**2. oddelek**

**OPERACIJA PS\_PRAP**

(1) Upravičenec mora rediti prašiče pitance. Na KMG mora biti najmanj 50 prašičev pitancev.

(2) Operacija PS\_PRAP se izvaja v rejah, ki v času pitanja do klavne mase 130 kg uporabljajo tri- ali štiri-fazno krmljenje, kar pomeni, da uporabljajo tri ali štiri različne popolne krmne mešanice. Pri pitanju glede na klavno maso, večjo od 150 kg, je treba uporabljati vsaj štiri-fazno krmljenje.

(3) Zahteve za izvajanje operacije PS\_PRAP so:

1. v rejah, ki uporabljajo krmila, pridelana na lastnem KMG, se analizira pet vzorcev doma pridelanih krmil. Dodatno se v rejah, ki same pripravljajo krmne mešanice, analizira pet vzorcev krmil oziroma dopolnilnih krmnih mešanic, ki se uporabljajo za pripravo popolnih krmnih mešanic in krmnih obrokov v reji. Izbor vzorcev določi upravičenec po lastni presoji ali po posvetovanju s kmetijskim svetovalcem;
2. analiza vzorcev iz prejšnje točke mora obsegati najmanj določitev sušine, surovih beljakovin, surovih maščob, škroba, sladkorja in pepela. Na podlagi analize je treba oceniti vsebnost presnovljive energije. V teh vzorcih je treba med trajanjem obveznosti iz prvega odstavka 8. člena te uredbe opraviti tudi skupno pet analiz, ki morajo obsegati najmanj določitev kalcija, fosforja in kalija. V rejah, ki popolne krmne mešanice kupujejo pri proizvajalcih krmnih mešanic, teh analiz krme ni treba izdelati;
3. upravičenec mora imeti izračune popolnih krmnih mešanic oziroma krmnih obrokov najmanj za vsako fazo pitanja. Popolne krmne mešanice oziroma krmni obroki morajo biti preverjeni in po potrebi posodobljeni vsaj enkrat letno. Pri računanju popolnih krmnih mešanic oziroma obrokov je treba upoštevati pravo ilealno prebavljivost aminokislin in pravo ilealno prebavljivost fosforja;
4. vsebnost dušika oziroma surovih beljakovin je treba dvakrat letno določiti v vseh krmnih mešanicah oziroma obrokih za vse faze pitanja. Ob tem mora analiza obsegati najmanj določitve sušine, surovih beljakovin, surovih maščob, škroba, sladkorja in pepela. Na podlagi analize je treba oceniti vsebnosti presnovljive energije v popolnih krmnih mešanicah oziroma obrokih. Če se uporablja več kot štiri-fazno pitanje, se opravijo analize le za štiri faze, obvezno za prvo in zadnjo fazo pitanja;
5. upravičenec mora spremljati napredek KMG pri pridelovanju krme in reje.

(4) Iz izračunov krmnih obrokov iz 3. točke prejšnjega odstavka morajo biti razvidni najmanj:

1. ime in priimek upravičenca;
2. datum izračuna ali preveritve popolne krmne mešanice oziroma izdelave posodobitve ali preveritve posodobitve popolne krmne mešanice;
3. za katero kategorijo pitancev je popolna krmna mešanica oziroma krmni obrok izračunan;
4. kakšna je predvidena energijska vrednost in vsebnost naslednjih hranil v popolnih krmnih mešanicah oziroma krmnih obrokih: sušina, surove beljakovine, prebavljive beljakovine, posamezne ilealno prebavljive esencialne aminokisline (najmanj lizin, metionin, metionin in cistein, treonin, triptofan), kalcij, skupni in ilealno prebavljivi fosfor;
5. katera krmila in dopolnilne krmne mešanice in v kakšnih količinah so vključeni v popolno krmno mešanico oziroma krmni obrok, če upravičenec popolno krmno mešanico pripravlja sam;
6. katera krmila so vključena v popolno krmno mešanico oziroma krmni obrok, če upravičenec popolno krmno mešanico kupuje pri proizvajalcu;
7. kakšno je predvideno zauživanje sušine krmnega obroka;
8. sklic na priporočila oziroma podatke o prebavljivosti aminokislin in fosforja, ki so bili uporabljeni pri izračunu krmnega obroka;
9. ime in priimek ter stopnja izobrazbe osebe, ki je izračunala popolno krmno mešanico oziroma krmni obrok ali preverila popolno krmno mešanico oziroma krmni obrok, ali posodobila popolno krmno mešanico oziroma krmni obrok, ali preverila posodobitev popolne krmne mešanice oziroma krmnega obroka.

(5) Zahteva iz 5. točke tretjega odstavka tega oddelka je izpolnjena, če upravičenec za tekoče leto spremlja osnovne rezultate analiz krme in rezultate reje ter jih primerja s strokovnimi priporočili ali stanjem na ravni države.

(6) V operacijo PS\_PRAP je treba vključiti vse prašiče pitance na KMG.

(7) Upravičenec mora na KMG hraniti:

1. izdelane analize krme in izračune popolnih krmnih mešanic oziroma krmnih obrokov v pisni obliki;
2. izdelane posodobitve popolnih krmnih mešanic oziroma krmnih obrokov v pisni obliki;
3. v pisni obliki potrditev izračuna popolnih krmnih mešanic oziroma krmnih obrokov ali posodobitve popolnih krmnih mešanic oziroma krmnih obrokov, ki jo izda strokovnjak kmetijske svetovalne službe, če krmne obroke za živali na lastnem KMG izračuna, oziroma izračun krmnih obrokov posodobi upravičenec sam ali član kmetije;
4. dokumente, iz katerih je razvidno spremljanje napredka iz 5. točke tretjega odstavka tega oddelka.

**3. oddelek**

**OPERACIJA PS\_DROB**

(1) V operacijo PS\_DROB je mogoče vključiti ovce oziroma koze mlečne in mesne reje. Na KMG mora biti najmanj 14 živali iste vrste.

(2) Zahteve za izvajanje operacije PS\_DROB so:

1. analiza voluminozne krme, ki jo je treba izdelati vsako leto najpozneje do 15. oktobra, mora obsegati najmanj določitev sušine, surove vlaknine, surovih beljakovin in pepela. Na podlagi podatkov o sestavi krme je treba oceniti vsebnost presnovljive energije;
2. analizo mineralnih elementov je treba obvezno izdelati najmanj enkrat med trajanjem obveznosti iz prvega odstavka 8. člena te uredbe, in sicer v prvem ali drugem letu. Analiza mora obsegati najmanj določitev kalcija, fosforja in kalija. Če so vzorci odvzeti ločeno od vzorcev za določitev energijske vrednosti krme, je treba v njih določiti tudi vsebnost sušine;
3. upravičenec mora imeti izračunane krmne obroke najmanj za živali v laktaciji oziroma za pitanje jagnjet in kozličev. Krmni obroki morajo biti preverjeni in po potrebi posodobljeni vsaj enkrat letno. Izračun krmnih obrokov za odrasle živali mora vključevati bilanco dušika v vampu;
4. upravičenec do plačil mora spremljati napredek na KMG na področju pridelovanja krme in reje.

(3) Minimalno število vzorcev za analizo voluminozne krme iz 1. točke prejšnjega odstavka sta za KMG z najmanj 14 ovcami ali 14 kozami dva vzorca voluminozne krme. Praviloma se analizirajo vzorci travne silaže, mrve in paše. Če se katera od navedenih krm na KMG ne prideluje, se lahko upravičenec odloči za analizo več vzorcev druge krme, po lastni presoji ali po posvetovanju s kmetijskim svetovalcem se lahko odloči tudi za analizo zelene krme ali paše, pri čemer mora biti skupno število analiziranih vzorcev najmanj dva.

(4) Z analizo mineralnih elementov iz 2. točke drugega odstavka tega oddelka je treba analizirati najmanj vzorce voluminozne krme, praviloma najmanj po en vzorec mrve, travne silaže ali paše.

(5) Iz izračunanih krmnih obrokov iz 3. točke drugega odstavka tega oddelka mora biti razvidno najmanj:

1. ime in priimek upravičenca;
2. datum izračuna ali preveritve krmnega obroka oziroma izdelave posodobitve ali preveritve posodobitve krmnega obroka;
3. za katero kategorijo živali je krmni obrok izračunan oziroma izdelana posodobitev krmnega obroka;
4. katera krmila in v kakšnih količinah so vključena v krmni obrok;
5. kakšne so predvidena vsebnost sušine, energijska vrednost, vsebnost surovih beljakovin, kalcija in fosforja v krmilih;
6. kakšno je predvideno zauživanje sušine obroka;
7. kakšne so koncentracije energije, surovih beljakovin, kalcija in fosforja v sušini krmnega obroka;
8. sklic na normative, ki so bili uporabljeni pri računanju krmnega obroka;
9. ime in priimek ter stopnja izobrazbe osebe, ki je izračunala krmni obrok ali preverila krmni obrok oziroma posodobila krmni obrok ali preverila posodobitev krmnega obroka.

(6) Zahteva iz 4. točke drugega odstavka tega oddelka je izpolnjena, če upravičenec za tekoče leto spremlja osnovne rezultate analiz krme in rezultate reje ter jih primerja s strokovnimi priporočili ali stanjem na ravni države.

(7) V operacijo PS\_DROB je treba vključiti vse živali iste vrste na KMG. Lahko se vključijo le ovce, le koze ali pa obe vrsti živali. Če se v operacijo vključita obe vrsti živali, je treba analizo krme in izračun krmnega obroka izdelati za vsako vrsto živali posebej.

(8) Upravičenec mora na KMG hraniti:

1. izdelane analize krme in izračune krmnih obrokov oziroma posodobitev krmnih obrokov v pisni obliki;
2. v pisni obliki potrditev izračuna ali posodobitve krmnega obroka, ki jo izda strokovnjak kmetijske svetovalne službe, če krmne obroke za živali na lastnem KMG izračuna oziroma krmne obroke posodobi upravičenec sam ali član kmetije;
3. dokumente, iz katerih je razvidno spremljanje napredka iz 4. točke drugega odstavka tega oddelka.

**II. poglavje**

**INTERVECIJA KOPOP\_NV**

**1. oddelek**

**OPERACIJA VOD**

(1) Zahteve za izvajanje operacije VOD so:

1. uporabljajo se lahko samo FFS (aktivne snovi), ki so dovoljena na najožjih vodovarstvenih območjih (v nadaljnjem besedilu: VVO\_I\_DR) iz uredb, ki urejajo vodovarstvena območja za vodna telesa vodonosnikov Ruš, Vrbanskega platoja, Limbuške dobrave in Dravskega polja, Dravsko-Ptujskega polja, Apaškega polja, Selniške dobrave, Ljubljanskega polja, Ljubljanskega barja in okolice Ljubljane, Rižane, za območja občin Šmartno ob Paki, Polzela in Braslovče, na območju občine Jezersko, na območju občine Jesenice, na območju Slovenj Gradca, za območje Celja in Žalca, za območje občin Črnomelj, Metlika in Semič, za občini Škofja Loka in Gorenja vas - Poljane ter v občinah Ormož, Središče ob Dravi, Sveti Tomaž in delu občine Ljutomer;
2. v kolobar za petletno obdobje morajo biti vključene najmanj tri različne kmetijske rastline kot glavni posevek, naknadni posevki se ne upoštevajo kot ena od treh različnih kmetijskih rastlin, ki morajo biti vključene v kolobar;
3. zelenjadnice so v kolobar za petletno obdobje lahko vključene več kot trikrat, pri čemer morajo biti v ta kolobar vključene najmanj tri različne zelenjadnice kot glavni posevek;
4. njivska zelišča so v kolobar za petletno obdobje lahko vključena več kot trikrat, pri čemer morajo biti v ta kolobar vključena najmanj tri različna njivska zelišča kot glavni posevek;
5. jagode so v kolobar za petletno obdobje lahko vključene največ dvakrat kot glavni posevek;
6. na GERK z vrsto rabe »1100 – njive« je praha lahko del kolobarja, vendar zanjo ni mogoče uveljavljati plačila za izvajanje operacije VOD;
7. jare in ozimne kmetijske rastline iste vrste se štejejo kot ena kmetijska rastlina v kolobarju;
8. različni posevki koruze (koruza za zrnje, silažna koruza in sladka koruza) štejejo kot ena kmetijska rastlina v kolobarju;
9. trava in travno deteljne mešanice so v kolobar lahko vključene največ trikrat, pri čemer se različne vrste trav in travno deteljnih mešanic štejejo kot ena kmetijska rastlina v kolobarju;
10. obvezen je celoletni zeleni pokrov.

(2) Za celoletni zeleni pokrov se šteje, če so njivske površine pokrite z zeleno odejo najmanj 220 dni v koledarskem letu. V zeleni pokrov je treba vključiti dve kmetijski rastlini, eno kot glavni posevek in eno kot naknadni posevek. Pokritost mora biti zagotovljena od 15. novembra tekočega leta do najmanj 15. februarja naslednjega leta. Obdelava ozelenjenih njivskih površin je dovoljena po 15. februarju naslednjega leta. Za pokritost tal se šteje, če je zelen pokrov viden na najmanj 70 % ozelenjene površine.

(3) Seznam aktivnih snovi, ki jih na VVO\_I\_DR ni dovoljeno uporabljati, je dostopen na spletnih straneh ministrstva in agencije.

(4) Za operacijo VOD velja, da:

1. mora biti za vsako poljino kolobar za petletno obdobje zasnovan ob vstopu v operacijo;
2. se mora vsako leto izvajati na vseh njivskih površinah, katerih velikost je večja ali enaka 0,1 ha in so na območjih iz 3. točke tega odstavka, razen na njivskih površinah, na katerih je vzpostavljen varovalni pas iz uredbe, ki ureja pogojenost, in na njivskih površinah, ki so vključene v operacijo PAS\_VOD;
3. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
4. se izvaja na prispevnih območjih vodnih teles iz evidenc VT\_POV\_HRA, VT\_POV\_FFS in VT\_POD\_NIT iz te uredbe, razen na območjih iz evidenc VVO\_I\_DR, HIDR\_MRE in DKOP\_4\_OJ;
5. obtežba z živino ni relevantna.

(5) Ne glede na 2. točko prejšnjega odstavka se iz operacije VOD v tekočem letu iz izvajanja zahteve po celoletnem zelenem pokrovu iz 10. točke prvega odstavka tega oddelka lahko izvzamejo njivske površine, na katerih se v tekočem letu prideluje hren, čebula ali česen. Za izvzete površine upravičenec ni upravičen do plačila.

(6) Praha iz 6. točke prvega odstavka tega oddelka je določena v šifrantu vrst oziroma skupin kmetijskih rastlin in pomoči.

(7) Kot izpolnjevanje zahteve iz 1. točke prvega odstavka tega oddelka se šteje tudi, če se na GERK FFS ne uporabljajo.

(8) Zaradi neizvajanja operacije VOD na območjih iz evidenc HIDR\_MRE in DKOP\_4\_OJ se obseg površin v okviru obstoječe obveznosti prilagodi, zmanjšanje površin, vključenih v to operacijo, pa se ne šteje v obseg dovoljenega zmanjšanja površin iz prvega odstavka 11. člena te uredbe.

2. oddelek

OPERACIJA KOL

(1) Operacija KOL se izvaja v treh stopnjah zahtevnosti:

1. stopnja I (v nadaljnjem besedilu: KOL\_1);
2. stopnja II (v nadaljnjem besedilu: KOL\_2);
3. stopnja III (v nadaljnjem besedilu: KOL\_3).

(2) Med trajanjem obveznosti iz prvega odstavka 8. člena te uredbe prehod med stopnjami zahtevnosti operacije KOL iz prejšnjega odstavka ni mogoč.

(3) Za KOL\_1, KOL\_2 in KOL\_3 iz prvega odstavka tega oddelka velja, da morajo biti kot glavni posevek v kolobar za petletno obdobje vključene najmanj tri različne kmetijske rastline.

(4) Zahteve za izvajanje KOL\_1 so:

1. žita so lahko v kolobarju največ trikrat;
2. koruza je lahko v kolobarju največ trikrat, vendar nikoli zaporedoma;
3. v kolobar za petletno obdobje je treba vsaj enkrat v petih letih vključiti setev kmetijskih rastlin za zeleno gnojenje, ki se sejejo po spravilu glavnega posevka, pred setvijo naslednje kmetijske rastline pa se posevek zadela v tla;
4. naknadni posevki ne predstavljajo ene od treh različnih kmetijskih rastlin, ki morajo biti vključene v kolobar za petletno obdobje;
5. zelenjadnice so v kolobar za petletno obdobje lahko vključene več kot trikrat, pri čemer morajo biti v ta kolobar vključene najmanj tri različne zelenjadnice kot glavni posevek;
6. njivska zelišča so v kolobar za petletno obdobje lahko vključena več kot trikrat, pri čemer morajo biti v ta kolobar vključena najmanj tri različna njivska zelišča kot glavni posevek;
7. jagode so v kolobar za petletno obdobje lahko vključene največ dvakrat kot glavni posevek;
8. praha na GERK z vrsto rabe »1100 – njive« je lahko del kolobarja, vendar zanjo plačila za izvajanje operacije KOL ni mogoče uveljavljati;
9. jare in ozimne kmetijske rastline iste vrste se štejejo kot ena kmetijska rastlina v kolobarju;
10. različni posevki koruze (koruza za zrnje, silažna koruza in sladka koruza) se štejejo kot ena kmetijska rastlina v kolobarju;
11. trava in travno deteljne mešanice so v kolobar za petletno obdobje lahko vključene največ trikrat, pri čemer se različne vrste trav in travno deteljnih mešanic štejejo kot ena kmetijska rastlina v kolobarju.

(5) Za KOL\_2 poleg zahtev iz prejšnjega odstavka velja, da mora biti v kolobarju vsaj enkrat v petih letih prisotna metuljnica ali okopavina, ki izboljšuje tla, ali druga ugodilka.

(6) Za KOL\_3 poleg zahtev iz četrtega in petega odstavka tega oddelka velja, da se lahko uporabljajo samo FFS (aktivne snovi), ki so dovoljena na VVO\_I\_DR iz uredb, ki urejajo vodovarstvena območja za vodna telesa vodonosnikov Ruš, Vrbanskega platoja, Limbuške dobrave in Dravskega polja, Dravsko-Ptujskega polja, Apaškega polja, Selniške dobrave, Ljubljanskega polja, Ljubljanskega barja in okolice Ljubljane, Rižane, za območja občin Šmartno ob Paki, Polzela in Braslovče, na območju občine Jezersko, na območju občine Jesenice, na območju Slovenj Gradca, za območje Celja in Žalca, za območje občin Črnomelj, Metlika in Semič, za občini Škofja Loka in Gorenja vas - Poljane ter v občinah Ormož, Središče ob Dravi, Sveti Tomaž in delu občine Ljutomer.

(7) Seznam aktivnih snovi, ki jih na VVO\_I\_DR ni dovoljeno uporabljati, je dostopen na spletnih straneh ministrstva in agencije.

(8) Za operacijo KOL velja, da:

1. mora biti za vsako poljino kolobar za petletno obdobje zasnovan ob vstopu v operacijo;
2. se izvaja na vseh njivskih površinah, katerih velikost je večja ali enaka 0,1 ha, razen na njivskih površinah, na katerih je vzpostavljen varovalni pas iz uredbe, ki ureja pogojenost;
3. površine iz prejšnje točke upravičenec lahko vključi le v eno od stopenj zahtevnosti kolobarja iz prvega odstavka tega oddelka;
4. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
5. se izvaja na območju celotne Republike Slovenije, razen KOL\_3, ki se ne more izvajati na VVO\_I\_DR;
6. obtežba z živino ni relevantna.

(9) Operacija KOL se ne more izvajati na območjih iz evidenc HIDR\_MRE in DKOP\_4\_OJ.

(10) Praha iz 8. točke četrtega odstavka tega oddelka je določena v šifrantu vrst oziroma skupin kmetijskih rastlin in pomoči.

(11) Kot izpolnjevanje zahteve glede rabe FFS iz šestega odstavka tega oddelka se šteje tudi, če se na GERK FFS ne uporabljajo.

(12) Zaradi neizvajanja operacije KOL na območjih iz evidenc HIDR\_MRE in DKOP\_4\_OJ se obseg površin v okviru obstoječe obveznosti prilagodi, zmanjšanje površin, vključenih v to operacijo, pa se ne šteje v obseg dovoljenega zmanjšanja površin iz prvega odstavka 11. člena te uredbe.

(13) Ne glede na 2. točko osmega odstavka tega oddelka se upravičenec z delno ekološko kmetijo lahko vključi v operacijo KOL, pri čemer:

1. jo mora izvajati na vseh njivskih površinah;
2. mora upoštevati vse zahteve za izvajanje operacije KOL.

3. oddelek

OPERACIJA IPP

(1) Za operacijo IPP velja, da:

1. mora upravičenec v skladu s pravilnikom o integrirani pridelavi v operacijo IPP vključiti vse površine, katerih velikost je večja ali enaka 0,1 ha;
2. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
3. se izvaja na območju celotne Republike Slovenije, razen na območjih iz evidenc HIDR\_MRE in DKOP\_4\_OJ;
4. obtežba z živino ni relevantna.

(2) Zaradi neizvajanja operacije IPP na območjih iz evidenc HIDR\_MRE in DKOP\_4\_OJ se obseg površin v okviru obstoječe obveznosti prilagodi, zmanjšanje površin, vključenih v to operacijo, pa se ne šteje v obseg dovoljenega zmanjšanja površin iz prvega odstavka 11. člena te uredbe.

4. oddelek

OPERACIJA IPZ

(1) Za operacijo IPZ velja, da:

1. mora upravičenec v skladu s pravilnikom o integrirani pridelavi v operacijo IPZ vključiti vse površine, katerih velikost je večja ali enaka 0,1 ha;
2. se lokacija izvajanja v med trajanjem obveznosti iz prvega odstavka 8. člena te uredbe lahko spreminja;
3. se izvaja na območju celotne Republike Slovenije, razen na območjih iz evidenc HIDR\_MRE in DKOP\_4\_OJ;
4. obtežba z živino ni relevantna.

(2) Če je površina, vključena v operacijo IPZ, večino obdobja glavnega posevka prazna, vendar je setev opravljena do 31. julija tekočega leta, se šteje, da je zahteva glede obdobja glavnega posevka izpolnjena.

(3) Zaradi neizvajanja operacije IPZ na območjih iz evidenc HIDR\_MRE in DKOP\_4\_OJ se obseg površin v okviru obstoječe obveznosti prilagodi, zmanjšanje površin, vključenih v to operacijo, pa se ne šteje v obseg dovoljenega zmanjšanja površin iz prvega odstavka 11. člena te uredbe.

5. oddelek

OPERACIJA IPH

Za operacijo IPH velja, da:

1. mora upravičenec v skladu s pravilnikom o integrirani pridelavi v operacijo IPH vključiti vse površine, katerih velikost je večja ali enaka 0,1 ha;
2. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
3. se izvaja na območju celotne Republike Slovenije;
4. obtežba z živino ni relevantna.

6. oddelek

OPERACIJA IPSO

Za operacijo IPSO velja, da:

1. mora upravičenec v skladu s pravilnikom o integrirani pridelavi v operacijo IPSO vključiti vse površine ene ali več sadnih vrst, katerih velikost je večja ali enaka 0,1 ha;
2. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
3. se izvaja na območju celotne Republike Slovenije;
4. obtežba z živino ni relevantna.

7. oddelek

OPERACIJA IPG

Za operacijo IPG velja, da:

1. mora upravičenec v skladu s pravilnikom o integrirani pridelavi v operacijo IPG vključiti vse vinograde, katerih velikost je večja ali enaka 0,1 ha;
2. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
3. se izvaja na območju celotne Republike Slovenije;
4. obtežba z živino ni relevantna.

8. oddelek

OPERACIJA BIOTM\_TNS

(1) Biotehniške metode obvladovanja škodljivih organizmov v okviru operacije BIOTM\_TNS so:

1. uporaba feromonskih razpršilcev (dispenzorjev);
2. uporaba naprave za razprševanje feromonov;
3. uporaba zastrupljene vabe s privabilom;
4. masovni ulov.

(2) Zahteve za izvajanje operacije BIOTM\_TNS so:

1. najmanj ena od metod iz prejšnjega odstavka mora biti vpeljana pred pojavom škodljivca oziroma ob napovedi Javne službe zdravstvenega varstva rastlin;
2. metode iz prejšnjega odstavka se uporabljajo kot samostojna ali kot dopolnilna nekemična metoda varstva rastlin pred škodljivci;
3. pri določitvi števila potrebnih feromonskih razpršilcev (dispenzorjev), naprav za razprševanje feromonov, zastrupljenih vab s privabilom ali enot (pasti) za masovni ulov na enoto površine se upoštevajo navodila proizvajalca in tehnološka navodila za izvajanje operacije BIOTM\_TNS;
4. uporaba doma izdelanih zastrupljenih vab s privabilom in enot za masovni ulov ni dovoljena. Izjema je uporaba doma izdelanih enot (pasti) za masovni ulov plodove vinske mušice (*Drosophila suzukii*). V tem primeru morajo biti enote (pasti) za masovni ulov izdelane in izobešene v skladu tehnološkimi navodili za izvajanje operacije BIOTM\_TNS;
5. dispenzorji, zastrupljene vabe, naprave za razprševanje feromonov oziroma enote (pasti) za masovni ulov morajo biti v trajnem nasadu nameščene v času, ko je možno obvladovati posameznega škodljivca z eno od metod iz prejšnjega odstavka v skladu s tehnološkimi navodili za izvajanje operacije BIOTM\_TNS.

(3) Tehnološka navodila iz 3. točke prejšnjega odstavka so dostopna na spletnih straneh ministrstva in agencije.

(4) Za operacijo BIOTM\_TNS velja, da:

1. se mora vsako leto izvajati na delu površin intenzivnih sadovnjakov, oljčnikov oziroma vinogradov, vendar na celem GERK;
2. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
3. se izvaja na območju celotne Republike Slovenije;
4. obtežba z živino ni relevantna.

(5) Ne glede na 1. točko prejšnjega odstavka se operacija BIOTM\_TNS na GERK, na katerih se pridelujejo različne sadne vrste, izvaja na delu GERK s sadno vrsto, za katero je mogoče izvajati eno od metod iz prvega odstavka tega oddelka.

(6) Upravičenec mora na KMG imeti oziroma hraniti:

1. zastrupljene vabe s privabilom oziroma naprave za razprševanje feromonov oziroma enote za masovni ulov, namenjene za uporabo v tekočem letu;
2. račune o nakupu feromonskih razpršilcev (dispenzorjev), naprav za razprševanje feromonov, zastrupljenih vab s privabilom ali enot (pasti) za masovni ulov, izjema so vabe za masovni ulov, ki jih lahko upravičenec naredi sam ob upoštevanju tehnoloških navodil za izvajanje operacije BIOTM\_TNS iz tretjega odstavka tega oddelka;
3. navodila za uporabo feromonskih razpršilcev (dispenzorjev), naprav za razprševanje feromonov, zastrupljenih vab s privabilom ali enot (pasti) za masovni ulov, izjema so vabe za masovni ulov, ki jih lahko upravičenec naredi sam ob upoštevanju tehnoloških navodil za izvajanje operacije BIOTM\_TNS iz tretjega odstavka tega oddelka.

9. oddelek

OPERACIJA VIN\_HERB

(1) Zahtevi za izvajanje operacije VIN\_HERB sta:

1. v vinogradih uporaba herbicidov ni dovoljena;
2. nega tal oziroma plevelov pod gojenimi rastlinami se izvaja mehansko s plitvo obdelavo, krtačenjem, košnjo, mulčenjem, valjanjem ali zastiranjem.

(2) Za operacijo VIN\_HERB velja, da:

1. se mora vsako leto izvajati na delu površin vinogradov, lahko na delu GERK;
2. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
3. se izvaja na območju celotne Republike Slovenije, razen na območjih iz evidenc HIDR\_MRE in DKOP\_4\_OJ;
4. obtežba z živino ni relevantna.

(3) Na KMG mora biti prisotna ustrezna mehanizacija oziroma oprema ali shranjen račun izvajalca za opravljeno strojno storitev ali shranjena izjava izvajalca, kadar se strojna storitev opravlja kot sosedska pomoč v skladu z zakonom, ki ureja preprečevanje dela in zaposlovanja na črno (v nadaljnjem besedilu: izjava izvajalca).

(4) Zaradi neizvajanja operacije VIN\_HERB na območjih iz evidenc HIDR\_MRE in DKOP\_4\_OJ se obseg površin v okviru obstoječe obveznosti prilagodi, zmanjšanje površin, vključenih v to operacijo, pa se ne šteje v obseg dovoljenega zmanjšanja površin iz prvega odstavka 11. člena te uredbe.

10. oddelek

OPERACIJA VIN\_INSK

(1) Pri izvajanju operacije VIN\_INSK uporaba insekticidov v vinogradih v rastni dobi vinske trte zoper škodljivce vinske trte ni dovoljena, razen za obvladovanje karantenskih škodljivih organizmov. Seznam insekticidov, ki so dovoljeni za obvladovanje karantenskih škodljivih organizmov, pripravi Javna služba zdravstvenega varstva rastlin, dostopen pa je na spletnih straneh ministrstva in agencije.

(2) V primeru večjega pojava škodljivcev se lahko uporabijo insekticidi, katerih seznam pripravi Javna služba zdravstvenega varstva rastlin in je dostopen na spletnih straneh ministrstva in agencije.

(3) Za operacijo VIN\_INSK velja, da:

1. se mora vsako leto izvajati na delu površin vinogradov, vendar na celem GERK;
2. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
3. se izvaja na območju celotne Republike Slovenije, razen na območjih iz evidenc HIDR\_MRE in DKOP\_4\_OJ;
4. obtežba z živino ni relevantna.

(4) Zaradi neizvajanja operacije VIN\_INSK na območjih iz evidenc HIDR\_MRE in DKOP\_4\_OJ iz te uredbe se obseg površin v okviru obstoječe obveznosti prilagodi, zmanjšanje površin, vključenih v to operacijo, pa se ne šteje v obseg dovoljenega zmanjšanja površin iz prvega odstavka 11. člena te uredbe.

11. oddelek

OPERACIJA PGS

(1) Pri izvajanju operacije PGS je treba uporabljati mehanizacijo za precizno:

1. gnojenje:
2. za dognojevanje z dušikom,
3. sekcijsko odpiranje in zapiranje pri trosilnikih mineralnih gnojil;
4. škropljenje:
5. šobe za zmanjšanje zanašanja ali
6. sekcijsko odpiranje in zapiranje škropilne naprave.

(2) Za izvajanje operacije PGS mora biti izdelan gnojilni oziroma škropilni načrt, iz katerega je razvidno zmanjšanje porabe gnojil oziroma FFS zaradi izvajanja te operacije.

(3) Upravičenec mora na površini, za katero odda zahtevek za operacijo PGS, v letu zahtevka najmanj enkrat uporabiti mehanizacijo za precizno gnojenje oziroma škropljenje iz prvega odstavka tega oddelka.

(4) Za operacijo PGS velja, da:

1. se lahko uporabljajo le mineralna gnojila;
2. se lahko izvaja na delu njivskih površin, hmeljišč, trajnih nasadov oziroma trajnega travinja, lahko na delu GERK;
3. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
4. se izvaja na območju celotne Republike Slovenije, razen na območjih iz evidenc HIDR\_MRE in DKOP\_4\_OJ;
5. obtežba z živino ni relevantna.

(5) Na KMG mora biti prisotna ustrezna mehanizacija oziroma oprema ali shranjen račun izvajalca za opravljeno strojno storitev ali pogodba o opravljanju strojnih storitev.

(6) Zaradi neizvajanja operacije PGS na območjih iz evidenc HIDR\_MRE in DKOP\_4\_OJ se obseg površin v okviru obstoječe obveznosti prilagodi, zmanjšanje površin, vključenih v to operacijo, pa se ne šteje v obseg dovoljenega zmanjšanja površin iz prvega odstavka 11. člena te uredbe.

12. oddelek

OPERACIJA SENENA

(1) Za operacijo SENENA velja, da:

1. se lahko izvaja na delu površin trajnega travinja, na delu njivskih površin in na delu površin travniških sadovnjakov, katerih velikost je večja ali enaka 0,1 ha, vendar na celem GERK;
2. se površina, ki je pripisana planini ali skupnemu pašniku, ne šteje za upravičeno površino;
3. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
4. se izvaja na območju celotne Republike Slovenije;
5. mora biti povprečna letna obtežba z živino od 0,3 do 1,8 GVŽ travojedih živali na ha, na KMG pa morata biti najmanj 2 GVŽ travojedih živali.

(2) Tehnološka navodila za operacijo SENENA, ki so pripomoček pri izvajanju te operacije, so dostopna na spletnih straneh ministrstva, agencije in kmetijske svetovalne službe.

13. oddelek

OPERACIJA PAS\_VOD

(1) Zahteve za izvajanje operacije PAS\_VOD so:

1. ob vodnih telesih se z namenom ustvarjanja fizičnih preprek pri preprečevanju zanosa gnojil in FFS vzpostavi 40-metrski varovalni pas;
2. uporaba gnojil in FFS v 40-metrskem varovalnem pasu ni dovoljena;
3. preprečevanje širjenja invazivnih tujerodnih rastlinskih vrst v 40-metrskem varovalnem pasu se izvaja z mehanskim zatiranjem.

(2) Na preostali površini zunaj 40-metrskega varovalnega pasu:

1. se lahko uporabljajo samo FFS, ki so dovoljena na VVO\_I\_DR iz uredb, ki urejajo vodovarstvena območja za vodna telesa vodonosnikov Ruš, Vrbanskega platoja, Limbuške dobrave in Dravskega polja, Dravsko-Ptujskega polja, Apaškega polja, Selniške dobrave, Ljubljanskega polja, Ljubljanskega barja in okolice Ljubljane, Rižane, za območja občin Šmartno ob Paki, Polzela in Braslovče, na območju občine Jezersko, na območju občine Jesenice, na območju Slovenj Gradca, za območje Celja in Žalca, za območje občin Črnomelj, Metlika in Semič, za občini Škofja Loka in Gorenja vas - Poljane ter v občinah Ormož, Središče ob Dravi, Sveti Tomaž in delu občine Ljutomer;
2. se na njivskih površinah izvaja kolobar, v katerega morajo biti v petletnem obdobju vključene najmanj tri različne kmetijske rastline kot glavni posevek, naknadni posevki se ne upoštevajo kot ena od treh različnih kmetijskih rastlin, ki morajo biti vključene v kolobar;
3. zelenjadnice so v kolobar za petletno obdobje lahko vključene več kot trikrat, pri čemer morajo biti v ta kolobar vključene najmanj tri različne zelenjadnice kot glavni posevek;
4. njivska zelišča so v kolobar za petletno obdobje lahko vključena več kot trikrat, pri čemer morajo biti v ta kolobar vključena najmanj tri različna njivska zelišča kot glavni posevek;
5. so jagode v kolobar za petletno obdobje lahko vključene največ dvakrat kot glavni posevek;
6. je praha na GERK z vrsto rabe »1100 – njive« lahko del kolobarja, vendar zanjo plačila za izvajanje operacije PAS\_VOD ni mogoče uveljavljati;
7. jare in ozimne kmetijske rastline iste vrste se štejejo kot ena kmetijska rastlina v kolobarju;
8. različni posevki koruze (koruza za zrnje, silažna koruza in sladka koruza) štejejo kot ena kmetijska rastlina v kolobarju;
9. trava in travno deteljne mešanice so v kolobar lahko vključene največ trikrat, pri čemer se različne vrste trav in travno deteljnih mešanic štejejo kot ena kmetijska rastlina v kolobarju;
10. je obvezen celoletni zeleni pokrov.

(3) Za celoletni zeleni pokrov se šteje, če so njivske površine pokrite z zeleno odejo najmanj 220 dni v koledarskem letu. V zeleni pokrov je treba vključiti dve kmetijski rastlini, eno kot glavni posevek in eno kot naknadni posevek. Pokritost mora biti zagotovljena od 15. novembra tekočega leta do najmanj 15. februarja naslednjega leta. Obdelava ozelenjenih njivskih površin je dovoljena po 15. februarju naslednjega leta. Za pokritost tal se šteje, če je zelen pokrov viden na najmanj 70 % ozelenjene površine.

(4) Seznam aktivnih snovi, ki jih na VVO\_I\_DR ni dovoljeno uporabljati, je dostopen na spletnih straneh ministrstva in agencije.

(5) Za operacijo PAS\_VOD velja, da:

1. mora biti za vsako poljino kolobar za petletno obdobje zasnovan ob vstopu v operacijo;
2. se mora vsako leto izvajati na vseh njivskih površinah, katerih velikost je večja ali enaka 0,1 ha in so na območjih iz 4. točke tega odstavka, razen na njivskih površinah, na katerih je vzpostavljen varovalni pas iz uredbe, ki ureja pogojenost;
3. se lokacija izvajanja med trajanjem obveznosti iz prvega odstavka 8. člena te uredbe lahko spreminja;
4. se izvaja na vplivnih območjih vodotokov Ledava in Ščavnica iz evidence VT\_LESA\_FFS iz te uredbe, razen na VVO\_I\_DR;
5. obtežba z živino ni relevantna.

(6) Praha iz 6. točke drugega odstavka tega oddelka je določena v šifrantu vrst oziroma skupin kmetijskih rastlin in pomoči.

(7) Kot izpolnjevanje zahteve iz 1. točke drugega odstavka tega oddelka se šteje tudi, če se na GERK FFS ne uporabljajo.

**III. poglavje**

**INTERVENCIJA KOPOP\_BK**

1. oddelek

OPERACIJA HAB

(1) Za HAB\_1 in HAB\_2 velja, da:

1. sta košnja in paša dovoljeni od:
2. 20. maja tekočega leta na območju Slovenske Istre,
3. 30. maja tekočega leta na območjih območja Bela krajina, Boč – Haloze – Donačka gora, Boletina – velikonočnica, Črete, Dobličica, Dobrava – Jovsi, Drava, Dravinja s pritoki, Goričko, Goriška brda, Haloze – vinorodne, Kożbana, Krakovski gozd – Šentjernejsko polje, Kras 1, Lahinja, Ličenca pri Poljčanah, Marindol, Mirna, Mura, Nanoščica, Osrednje Slovenske gorice, Pregara – travišča, Reka, Soča z Volarjo, Stobe – Breg, Trnovski gozd – Nanos 1, Trnovski gozd – Nanos 2, Vejar, Vrbina in Vrhoveljska planina,
4. 10. junija tekočega leta na območjih Belški potok, Češeniške gmajne z Rovščico, Črna dolina pri Grosuplju, Črni potok, Grad Brdo – Preddvor, Huda luknja, Kočevsko, Kozjansko, Ljubljansko barje, Mišja dolina, Notranjski trikotnik 1, Polhograjsko hribovje, Radensko polje – Viršnica, Rašica, Ribniška dolina, Rinża, Sava Medvode – Kresnice, Šmarna gora, Vitanje – Oplotnica, Vzhodni Kozjak in Zadnje struge pri Suhadolah,

č) 20. junija tekočega leta na območjih Banjšice, Bloščica, Bohinjska Bistrica in Jereka, Bohor, Čemšeniška planina, Gorjanci – Radoha, Kras 2, Krimsko hribovje – Menišija, Kum, Menina, Mrzlica, Notranjski trikotnik 2, Notranjski trikotnik 3, Razbor, Trnovski gozd – Nanos 3 in Zahodni Kozjak,

1. 30. junija tekočega leta na območjih Breginjski Stol, Julijske Alpe, Kamniško – Savinjske Alpe, Karavanke, Pohorje in Ratitovec;
2. mulčenje ni dovoljeno čez vse leto;
3. je obvezno spravilo travinja, če se izvaja košnja;
4. uporaba FFS ni dovoljena čez vse leto;
5. uporaba mineralnih gnojil ni dovoljena čez vse leto;
6. letni vnos dušika iz organskih gnojil ne sme preseči 40 kg na ha;
7. je v primeru pojavljanja invazivnih tujerodnih rastlinskih vrst te ob posamičnem pojavljanju treba takoj odstraniti ročno oziroma jih obvezno pokositi za omejevanje njihovega širjenja ob upoštevanju časovnih omejitev košnje in paše v okviru te operacije in v skladu z navodili za odstranjevanje invazivnih tujerodnih rastlinskih vrst, ki so dostopna na spletnih straneh ministrstva in agencije;
8. na GERK ne sme biti več kot 30 % površine prerasle z invazivnimi tujerodnimi rastlinskimi vrstami, ki ne smejo cveteti ali semeniti oziroma se širiti na druge načine.

(2) Kot izpolnjevanje zahteve iz 6. točke prejšnjega odstavka se šteje tudi, če se na GERK gnojila ne uporabljajo.

(3) Pri izvajanju HAB\_1 in HAB\_2 ni dovoljeno:

1. izravnavanje zemljišča;
2. krčiti grmovje in drevesa;
3. izravnavanje mikrodepresij;
4. nasipavanje zemljine;
5. apnenje;
6. urejanje manjših odvodnjavanj.

(4) Za HAB\_2 poleg zahtev iz prvega, drugega in tretjega odstavka tega oddelka velja:

1. za GERK, velikosti najmanj 0,3 ha, se pusti nepokošen pas, ki mora predstavljati od 5 do 10 % površine GERK in na najožjem delu ne sme biti ožji od 5 m. Nepokošen pas se mora vzpostaviti ob vsaki košnji. Pokosi se ob naslednji košnji, ko se vzpostavi nov nepokošen pas obvezno na drugem delu travnika. Po košnji predhodnega nepokošenega pasu je obvezno tudi spravilo travinja. Na nepokošenem pasu paša ni dovoljena;
2. če površina, vključena v zahtevek iz 93. člena te uredbe, obsega deset ha ali več, je strnjen nepokošeni pas lahko v dveh ali več delih, pri čemer ta nepokošeni pas ne sme biti manjši od 0,05 ha in večji od enega ha;
3. izdelati je treba skice travnika z vrisanimi nepokošenimi pasovi;
4. trava se pospravi kot mrva. Siliranje pokošene trave in povijanje trave s folijo (baliranje v silažne bale) nista dovoljena.

(5) Za operacijo HAB velja, da:

1. uporaba FFS in mineralnih gnojil ter mulčenje niso dovoljeni na celem GERK;
2. omejitev vnosa dušika iz organskih gnojil velja za cel GERK;
3. se lahko izvaja na delu površin trajnega travinja, lahko na delu GERK;
4. se lokacija izvajanja med trajanjem obveznosti iz drugega odstavka 8. člena te uredbe ne sme spreminjati;
5. se izvaja na območjih posebnih traviščnih habitatov iz evidenc HAB\_20\_05, HAB\_30\_05, HAB\_10\_06, HAB\_20\_06, in HAB\_30\_06 iz te uredbe;
6. obtežba z živino ni relevantna.

(6) Pri HAB\_2 mora upravičenec na KMG hraniti skice travnika z vrisanimi nepokošenimi pasovi.

2. oddelek

OPERACIJA MET

(1) Za MET\_1 in MET\_2 velja, da:

1. košnja ni dovoljena od 15. junija do 15. septembra tekočega leta, razen na območju Ljubljanskega barja, kjer košnja ni dovoljena od 15. junija do 1. septembra tekočega leta;
2. paša, mulčenje in gnojenje niso dovoljeni čez vse leto;
3. uporaba FFS ni dovoljena čez vse leto;
4. je obvezno spravilo travinja;
5. sta v primeru posamičnega pojavljanja invazivnih tujerodnih rastlinskih vrst obvezni dve košnji – ena do 15. junija tekočega leta in druga po 15. septembru tekočega leta in na območju Ljubljanskega barja po 1. septembru tekočega leta;
6. na GERK ne sme biti več kot 30 % površine prerasle z invazivnimi tujerodnimi rastlinskimi vrstami, ki ne smejo cveteti ali semeniti oziroma se širiti na druge načine.

(2) Pri izvajanju MET\_1 in MET\_2 ni dovoljeno:

1. izravnavanje zemljišča;
2. krčiti grmovje in drevesa;
3. izravnavanje mikrodepresij;
4. nasipavanje zemljine;
5. apnenje;
6. urejanje manjših odvodnjavanj.

(3) Za MET\_2 poleg zahtev iz prvega in drugega odstavka tega oddelka velja:

1. za GERK, velikosti najmanj 0,3 ha se pusti nepokošen pas, ki mora predstavljati od 5 do 10 % površine GERK in na najožjem delu ne sme biti ožji od 5 m. Nepokošen pas se mora vzpostaviti ob vsaki košnji. Pokosi se ob naslednji košnji, ko se vzpostavi nov nepokošen pas obvezno na drugem delu travnika. Po košnji predhodnega nepokošenega pasu je obvezno tudi spravilo travinja. Nepokošen pas mora biti vedno na drugem delu travnika;
2. če površina, vključena v zahtevek iz 93. člena te uredbe, obsega deset ha ali več, je strnjen nepokošeni pas lahko v dveh ali več delih, pri čemer ta nepokošeni pas ne sme biti manjši od 0,05 ha in večji od enega ha;
3. trava se pospravi kot mrva. Siliranje pokošene trave in povijanje trave s folijo (baliranje v silažne bale) nista dovoljena;
4. izdelati je treba skice travnika z vrisanimi nepokošenimi pasovi.

(4) Za operacijo MET velja, da:

1. paša, mulčenje in gnojenje ter uporaba FFS niso dovoljeni na celem GERK;
2. se lahko izvaja na delu površin trajnega travinja, lahko na delu GERK;
3. se lokacija izvajanja med trajanjem obveznosti iz drugega odstavka 8. člena te uredbe ne sme spreminjati;
4. se izvaja na območjih traviščnih habitatov metuljev iz evidence MET\_15\_6\_1\_9 in evidence MET\_15\_6\_15\_9 iz te uredbe;
5. obtežba z živino ni relevantna.

(5) Navodila za odstranjevanje invazivnih tujerodnih rastlinskih vrst so dostopna na spletnih straneh ministrstva in agencije.

(6) Pri MET\_2 mora upravičenec na KMG hraniti skice travnika z vrisanimi nepokošenimi pasovi.

3. oddelek

OPERACIJA STELJNIKI

(1) Za STE\_1 in STE\_2 velja, da:

1. se košnja izvaja mozaično, vsako leto se pokosi del površine travnika (od 40 do 60 %), pri čemer se travnik za namene mozaične košnje ne sme razpoloviti na robni in osrednji del (krožna košnja travnika ni dovoljena), isti del površin pa ne sme biti nepokošen dve leti zaporedoma;
2. je košnja dovoljena od 1. avgusta tekočega leta;
3. je treba izdelati skice travnika z vrisanimi deli, na katerih se izvaja košnja;
4. paša, mulčenje in gnojenje niso dovoljeni čez vse leto;
5. uporaba FFS ni dovoljena čez vse leto;
6. je obvezno spravilo travinja;
7. nasipavanje travnikov ni dovoljeno;
8. je dovoljeno zatravljanje oziroma dosejevanje travnikov s senenim drobirjem iz istega travnika ali okoliških travnikov, ne pa s komercialnimi travnimi in drugimi mešanicami;
9. je v primeru pojavljanja invazivnih tujerodnih rastlinskih vrst te ob posamičnem pojavljanju treba takoj odstraniti ročno oziroma jih obvezno pokositi za omejevanje njihovega širjenja ob upoštevanju časovne omejitve košnje v okviru te operacije in v skladu z navodili za odstranjevanje invazivnih tujerodnih rastlinskih vrst, ki so dostopna na spletnih straneh ministrstva in agencije;
10. na GERK ne sme biti več kot 30 % površine prerasle z invazivnimi tujerodnimi rastlinskimi vrstami, ki ne smejo cveteti ali semeniti oziroma se širiti na druge načine.

(2) Pri izvajanju STE\_1 in STE\_2 ni dovoljeno:

1. izravnavanje zemljišča;
2. krčiti grmovje in drevesa;
3. izravnavanje mikrodepresij;
4. nasipavanje zemljine;
5. apnenje;
6. urejanje manjših odvodnjavanj.

(3) Za STE\_2 poleg zahtev iz prvega in drugega odstavka tega oddelka velja, da:

1. se trava pospravi kot mrva;
2. siliranje pokošene trave in povijanje trave s folijo (baliranje v silažne bale) nista dovoljena.

(4) Za operacijo STE velja, da:

1. paša, mulčenje in gnojenje ter uporaba FFS niso dovoljeni na celem GERK;
2. se lahko izvaja na delu površin trajnega travinja, lahko na delu GERK, pri čemer isti del GERK ne sme biti nepokošen dve leti zaporedoma;
3. se lokacija izvajanja med trajanjem obveznosti iz drugega odstavka 8. člena te uredbe ne sme spreminjati;
4. se izvaja na območjih steljnikov iz evidence STE iz te uredbe;
5. obtežba z živino ni relevantna.

(5) Upravičenec mora na KMG hraniti skice travnika z vrisanimi deli, na katerih se izvaja košnja.

4. oddelek

OPERACIJA HABM

(1) Za HABM\_1 in HABM\_2 velja, da:

1. je košnja dovoljena od 30. junija tekočega leta;
2. je obvezno spravilo travinja;
3. paša, mulčenje in gnojenje niso dovoljeni čez vse leto;
4. uporaba FFS ni dovoljena čez vse leto;
5. je v primeru pojavljanja invazivnih tujerodnih rastlinskih vrst te ob posamičnem pojavljanju treba takoj odstraniti ročno oziroma jih obvezno pokositi za omejevanje njihovega širjenja ob upoštevanju časovnih omejitev košnje v okviru te operacije in v skladu z navodili za odstranjevanje invazivnih tujerodnih rastlinskih vrst, ki so dostopna na spletnih straneh ministrstva in agencije;
6. na GERK ne sme biti več kot 30 % površine prerasle z invazivnimi tujerodnimi rastlinskimi vrstami, ki ne smejo cveteti ali semeniti oziroma se širiti na druge načine.

(2) Pri izvajanju HABM\_1 in HABM\_2 ni dovoljeno:

1. izravnavanje zemljišča;
2. krčiti grmovje in drevesa;
3. izravnavanje mikrodepresij;
4. nasipavanje zemljine;
5. apnenje;
6. urejanje manjših odvodnjavanj.

(3) Za HABM\_2 poleg zahtev iz prvega in drugega odstavka tega oddelka velja:

1. za GERK, velikosti najmanj 0,3 ha se pusti nepokošen pas, ki mora predstavljati od 5 do 10 % površine GERK in na najožjem delu ne sme biti ožji od 5 m. Nepokošen pas se mora vzpostaviti ob vsaki košnji. Pokosi se ob naslednji košnji, ko se vzpostavi nov nepokošen pas obvezno na drugem delu travnika. Po košnji predhodnega nepokošenega pasu je obvezno tudi spravilo travinja. Nepokošen pas mora biti vedno na drugem delu travnika;
2. če površina, vključena v zahtevek iz 93. člena te uredbe, obsega deset ha ali več, je strnjen nepokošeni pas lahko v dveh ali več delih, pri čemer ta nepokošeni pas ne sme biti manjši od 0,05 ha in večji od enega ha;
3. trava se pospravi kot mrva. Siliranje pokošene trave in povijanje trave s folijo (baliranje v silažne bale) nista dovoljena;
4. izdelati je treba skice travnika z vrisanimi nepokošenimi pasovi.

(4) Za operacijo HABM velja, da:

1. paša, mulčenje in gnojenje ter uporaba FFS niso dovoljeni na celem GERK;
2. se lahko izvaja na delu površin trajnega travinja, lahko na delu GERK;
3. se lokacija izvajanja med trajanjem obveznosti iz drugega odstavka 8. člena te uredbe ne sme spreminjati;
4. se izvaja na območjih mokrotnih traviščnih habitatov iz evidence HABM iz te uredbe;
5. obtežba z živino ni relevantna.

(5) Pri HABM\_2 mora upravičenec na KMG hraniti skice travnika z vrisanimi nepokošenimi pasovi.

5. oddelek

OPERACIJA MOKR\_BAR

(1) Zahteve za izvajanje operacije MOKR\_BAR so:

1. obvezna je dvakratna košnja med trajanjem obveznosti iz prvega odstavka 8. člena te uredbe;
2. košnji se ne smeta izvajati dve leti zapored;
3. v letu, ko se izvaja košnja, se lahko izvede samo ena košnja;
4. obvezno je spravilo travinja;
5. paša, gnojenje in uporaba FFS so prepovedani čez vse leto;
6. v primeru pojavljanja invazivnih tujerodnih rastlinskih vrst je te ob posamičnem pojavljanju treba takoj odstraniti ročno oziroma jih obvezno pokositi za omejevanje njihovega širjenja v skladu z navodili za odstranjevanje invazivnih tujerodnih rastlinskih vrst, ki so dostopna na spletnih straneh ministrstva in agencije;
7. na GERK ne sme biti več kot 30 % površine prerasle z invazivnimi tujerodnimi rastlinskimi vrstami, ki ne smejo cveteti ali semeniti oziroma se širiti na druge načine;
8. preprečevati je treba širjenje zaraščanja s sosednjih površin.

(2) Pri izvajanju operacije MOKR\_BAR ni dovoljeno:

1. izravnavanje zemljišča;
2. krčiti grmovje in drevesa;
3. izravnavanje mikrodepresij;
4. nasipavanje zemljine;
5. apnenje;
6. urejanje manjših odvodnjavanj.

(3) Za operacijo MOKR\_BAR velja, da:

1. paša in gnojenje ter uporaba FFS niso dovoljeni na celem GERK;
2. se lahko izvaja na delu površin mokrišč in barij, lahko na delu GERK;
3. se lokacija izvajanja med trajanjem obveznosti iz drugega odstavka 8. člena te uredbe ne sme spreminjati;
4. se izvaja na območju pojavljanja mokrišč in barij iz evidence MOBA iz te uredbe;
5. obtežba z živino ni relevantna.

(4) Tehnološka navodila za operacijo MOKR\_BAR, ki so pripomoček pri izvajanju te operacije, so dostopna na spletnih straneh ministrstva, agencije in kmetijske svetovalne službe.

6. oddelek

OPERACIJA SUHI\_KTP

(1) Pri izvajanju operacije SUHI\_KTP mora upravičenec:

1. imeti ob vstopu v operacijo izdelan načrt košnje oziroma paše, s katerim ob pomoči kmetijskega svetovalca za travništvo oziroma pašništvo določi predviden terminski načrt košnje oziroma paše na posameznih čredinkah;
2. pri pripravi načrta iz prejšnje točke upoštevati, da se v obdobju dovoljene košnje in paše lahko izvedeta dve košnji ali ena košnja in ena paša ali dve paši.

(2) Zahteve za izvajanje operacije SUHI\_KTP so:

1. košnja in paša nista dovoljeni od 15. novembra preteklega leta do:
2. 20. maja tekočega leta na območju Slovenska Istra;
3. 30. maja tekočega leta na območjih Kras in Trnovski gozd – Nanos 2;
4. junija tekočega leta na območju Notranjski trikotnik 1;

č) 20. junija tekočega leta na območjih Banjšice travišča, Kras 2, Notranjski trikotnik 2, Trnovski gozd – Nanos 3;

1. druga košnja ali paša se lahko opravi najmanj pet tednov po zaključku prve košnje ali paše;
2. pri košnji je treba upoštevati, da:
3. se izvaja od enega roba travnika proti drugemu ali od sredine travnika proti zunanjemu robu travnika;
4. se pokošena trava odstrani s travnika in pospravi kot seno – ročno, z nakladalko ali kot bale suhega sena;
5. mulčenje kot glavna oblika obdelave, ni dovoljeno;
6. pri paši je treba upoštevati, da:
7. se mora izvajati po čredinkah, pri čemer so živali na posamezni čredinki v tekočem letu lahko prisotne največ 14 dni ob prvi paši in največ 14 dni ob drugi paši;
8. se na travniku ne smejo pojavljati znaki prepašenosti, kot so gole zaplate prsti in paša do korenin;
9. se po končanem obdobju paše po potrebi opravi čistilna košnja, ki se v primeru, da se izvede z mulčenjem, lahko opravi od 1. septembra tekočega leta in najpozneje do 15. novembra tekočega leta;

č) se živali na pašniku dodatno ne krmi, razen z mineralno-vitaminskimi dodatki;

1. živali ne smejo biti na golih ali blatnih tleh;
2. paša gojene divjadi v oborah in domačih prašičev ni dovoljena;
3. mora upravičenec ustrezno poskrbeti za varnost svojih živali;
4. gnojenje in uporaba FFS nista dovoljena čez vse leto;
5. požiganje travnika oziroma pašnika ni dovoljeno;
6. travnika oziroma pašnika ni dovoljeno dosejevati z neavtohtonimi oziroma komercialnimi travnimi mešanicami, lahko pa s senenim drobirjem iz istega travnika ali okoliških travnikov;
7. se čiščenje za omejevanje velikosti lesnih struktur lahko izvaja med 1. septembrom tekočega leta in 1. marcem naslednjega leta, pri čemer se prednostno ohranjajo grmovne vrste s plodovi v obliki jagod, kot sta glog (*Crataegus sp.*) in črni trn (*Prunus spinosa*), ki se redno redčijo na dve do tri leta, posekana lesna biomasa pa se odstrani s površine;
8. v primeru pojavljanja invazivnih tujerodnih rastlinskih vrst je te ob posamičnem pojavljanju treba takoj odstraniti ročno oziroma jih obvezno pokositi za omejevanje njihovega širjenja ob upoštevanju časovnih omejitev košnje in paše v okviru te operacije in v skladu z navodili za odstranjevanje invazivnih tujerodnih rastlinskih vrst, ki so dostopna na spletnih straneh ministrstva in agencije;
9. prednostno se odstranjujeta invazivni tujerodni vrsti veliki pajesen (*Ailanthus altissima*) in raznozobi grint (*Senecio inaequidens*);
10. na GERK ne sme biti več kot 30 % površine prerasle z invazivnimi tujerodnimi rastlinskimi vrstami, ki ne smejo cveteti ali semeniti oziroma se širiti na druge načine.

(3) Pri izvajanju operacije SUHI\_KTP ni dovoljeno:

1. izravnavanje zemljišča;
2. krčiti grmovje in dreves;
3. izravnavanje mikrodepresij;
4. nasipavanje zemljine;
5. apnenje;
6. urejanje manjših odvodnjavanj.

(4) Za operacijo SUHI\_KTP velja, da:

1. mulčenje kot glavna oblika obdelave in gnojenje ter uporaba FFS niso dovoljeni na celem GERK;
2. požiganje travnika oziroma pašnika ni dovoljeno na celem GERK;
3. se lahko izvaja na delu površin trajnega travinja, lahko na delu GERK;
4. se lokacija izvajanja med trajanjem obveznosti iz drugega odstavka 8. člena te uredbe ne sme spreminjati;
5. se izvaja na območjih kraških travnikov in pašnikov iz evidence KRAS\_20\_5, KRAS\_30\_5, KRAS\_10\_6 in KRAS\_20\_6 iz te uredbe;
6. obtežba z živino ni relevantna.

(5) Upravičenec mora na KMG hraniti načrt košnje oziroma paše iz prvega odstavka tega oddelka.

7. oddelek

OPERACIJA VTSA

(1) Zahteve za izvajanje operacije VTSA so:

1. zatravljenost sadovnjakov z negovano ledino;
2. kosna ali pašna raba zatravljenih površin (tudi pod krošnjami dreves);
3. nega dreves in obnova nasadov;
4. če se drevo posuši ali odmre, pri dopolnjevanju praznih mest ni dovoljeno uporabljati šibko rastočih podlag;
5. pri dopolnjevanju praznih mest se sadijo vsaj tri leta stara sadna drevesa, ki že imajo izoblikovano krošnjo, pri čemer se lahko uporabijo lastno pridelane sadike sadnih dreves;
6. oživitvena rez mora biti opravljena v prvem ali drugem letu trajanja obveznosti;
7. odstranjevanje bele omele, bršljana in drugih ovijalk;
8. zapiranje dupel na sadnem drevju ni dovoljeno;
9. uporabljajo se lahko samo FFS in drugi pripravki za varstvo rastlin, ki so dovoljeni v ekološki pridelavi, v skladu z Izvedbeno uredbo 2021/1165/EU;
10. insekticidi, ki so dovoljeni v ekološki pridelavi v skladu z Izvedbeno uredbo 2021/1165/EU, se lahko uporabijo največ dvakrat letno;
11. gostota dreves je od najmanj 50 do največ 200 dreves na ha.

(2) Ne glede na 6. točko prejšnjega odstavka oživitvena rez ni potrebna, če so drevesa redno vzdrževana in negovana.

(3) Kot izpolnjevanje zahtev iz 9. in 10. točke prvega odstavka tega oddelka se šteje tudi, če se na GERK FFS in insekticidi ne uporabljajo.

(4) V skladu s pravilnikom RKG se ekstenzivni sadovnjak šteje za visokodebelnega, kadar je 25 ali več sadnih dreves na ha posajenih na srednjih in bujnih podlagah.

(5) Seznam podlag, primernih za visokodebelne travniške sadovnjake, je dostopen na spletnih straneh ministrstva in agencije.

(6) Za operacijo VTSA velja, da:

1. se mora vsako leto izvajati na delu površin visokodebelnih travniških sadovnjakov, vendar na celem GERK;
2. se lokacija izvajanja zahteve med trajanjem obveznosti iz drugega odstavka 8. člena te uredbe lahko spreminja;
3. se izvaja na območju celotne Republike Slovenije;
4. obtežba z živino ni relevantna.

(7) V primeru dopolnjevanja praznih mest v visokodebelnih travniških sadovnjakih mora upravičenec na KMG hraniti deklaracije podlag iz petega odstavka tega oddelka in deklaracije sadik sadnih dreves.

8. oddelek

OPERACIJA S50

(1) Operacija S50 se izvaja na površinah travnikov z nagibom 50 % ali več.

(2) Zahteve za operacije S50 so:

1. obvezna sta najmanj enkratna košnja (ročna ali s specialno mehanizacijo) in spravilo (ročno ali s specialno mehanizacijo) letno;
2. od 15. avgusta do 15. novembra tekočega leta se lahko izvaja jesenska paša živali, pri čemer je treba zagotoviti, da ne prihaja do pregaženosti oziroma prepašenosti;
3. letni vnos dušika iz organskih gnojil ne sme preseči 40 kg na ha;
4. uporaba mineralnih gnojil in FFS ni dovoljena čez vse leto.

(3) Za operacijo S50 velja, da:

1. uporaba mineralnih gnojil in FFS ni dovoljena na celem GERK;
2. omejitev vnosa dušika iz organskih gnojil velja za cel GERK;
3. je do plačila upravičena površina v obsegu najmanj 0,1 ha površine GERK;
4. se mora vsako leto izvajati na delu površin trajnega travinja, lahko na delu GERK;
5. se lokacija izvajanja zahteve med trajanjem obveznosti iz drugega odstavka 8. člena te uredbe lahko spreminja;
6. se izvaja na območju celotne Republike Slovenije;
7. mora biti povprečna letna obtežba z živino 0 do 1,2 GVŽ travojedih živali na ha kmetijskih površin.

9. oddelek

OPERACIJA GRB

(1) Zahteve za izvajanje operacije GRB so:

1. obvezna sta najmanj enkratna raba letno in spravilo v primeru košnje;
2. dovoljena je paša, pri čemer na površini, na kateri se pasejo živali, ne smejo biti vidni znaki prepašenosti oziroma pregaženosti;
3. pašne ostanke je treba odstraniti najpozneje do 15. novembra tekočega leta;
4. letni vnos dušika iz organskih gnojil ne sme preseči 40 kg na ha;
5. uporaba mineralnih gnojil in FFS ni dovoljena čez vse leto.

(2) Za operacijo GRB velja, da:

1. se mora vsako leto izvajati na delu površin trajnega travinja, vendar na celem GERK;
2. omejitev vnosa dušika iz organskih gnojil velja za ves GERK;
3. se lokacija izvajanja zahteve med trajanjem obveznosti iz drugega odstavka 8. člena te uredbe lahko spreminja;
4. se izvaja na območjih grbinastih travnikov iz evidence GRB iz te uredbe;
5. obtežba z živino ni relevantna.

**10. oddelek**

**OPERACIJA MEJ**

(1) Operacija MEJ se izvaja na grafičnih enotah krajinskih značilnosti (v nadaljnjem besedilu: KRZ) z vrsto rabe »1520 – mejica«, ki so pripisane k posameznemu GERK v RKG in so pomembne za ohranjanje biotske raznovrstnosti in krajinske pestrosti. V evidenci krajinske značilnosti za pogojenost in ukrepe kmetijske politike mora biti mejica opredeljena za izvajanje intervencije KOPOP\_BK.

(2) Pri izvajanju operacije MEJ je treba upoštevati, da:

1. se plačilo lahko uveljavlja za površino mejice, katere velikost je večja ali enaka 25 m2;
2. je mejico treba obrezovati in redčiti vsaj vsako drugo leto;
3. je mejico treba obrezovati tako, da se ta ne poškoduje in se ne prekine njena zveznost
4. uporaba FFS ni dovoljena.

(3) Za operacijo MEJ velja, da:

1. se mora vsako leto izvajati na celem GERK;
2. se lokacija izvajanja operacije med trajanjem obveznosti iz drugega odstavka 8. člena te uredbe ne sme spreminjati;
3. se izvaja na območjih iz evidence KOPOP\_MEJ iz te uredbe;
4. obtežba z živino ni relevantna.

11. oddelek

OPERACIJA ITRV

(1) Zahteve za izvajanje operacije ITRV so:

1. v operacijo se lahko vključi GERK, na katerem je ob vstopu več kot 30 % površine prerasle z invazivnimi tujerodnimi rastlinskimi vrstami, kot so predvsem:
2. ambrozija/pelinolistna žvrklja (*Ambrosia artemisifolia*),
3. enoletna suholetnica (*Erigeron annuus*),
4. češki dresnik (*Fallopia bohemica*),

č) japonski dresnik (*Fallopia japonica*),

1. kanadska zlata rozga (*Solidago canadensis*),
2. navadna barvilnica (*Phytolacca americana*),
3. orjaška zlata rozga (*Solidago gigantea*),
4. rudbekija/deljenolistna rudbekija (*Rudbeckia laciniata*),
5. sahalinski dresnik (*Fallopia sachalinensis*),
6. sirska svilnica (*Asclepias syriaca*),
7. veliki pajesen (*Ailanthus altissima*),
8. žlezava nedotika (*Impatiens glandulifera*);
9. kositi je treba najmanj štirikrat letno, obvezno pred cvetenjem invazivnih tujerodnih rastlinskih vrst;
10. paša in mulčenje nista dovoljena čez vse leto;
11. površin z invazivnimi tujerodnimi rastlinskimi vrstami ni dovoljeno gnojiti z organskimi in mineralnimi gnojili čez vse leto;
12. invazivne tujerodne rastlinske vrste se po košnji odstranijo s travnika v skladu z navodili za ravnanje z ostanki invazivnih tujerodnih rastlin;
13. v četrtem in petem letu trajanja obveznosti iz drugega odstavka 8. člena te uredbe je treba površino zatraviti s senenim drobirjem z dela istega travnika ali okoliških travnikov, ki ne vključuje invazivnih tujerodnih rastlinskih vrst.

(2) Ne glede na 1. točko pod a) prejšnjega odstavka se pri ravnanju z ambrozijo/pelinolistno žvrkljo (*Ambrosia artemisifolia*) uporablja odredba, ki ureja ukrepe za zatiranje škodljivih rastlin iz rodu Ambrosia.

(3) Navodila iz 5. točke prvega odstavka tega oddelka so dostopna na spletnih straneh ministrstva in agencije.

(4) Za operacijo ITRV velja, da:

1. se mora vsako leto izvajati na celem GERK, na katerem je več kot 30 % površine prerasle z invazivnimi tujerodnimi rastlinskimi vrstami iz 1. točke prvega odstavka tega oddelka;
2. se lokacija izvajanja zahteve med trajanjem obveznosti iz prvega odstavka 8. člena te uredbe ne sme spreminjati;
3. se izvaja na območjih iz evidenc HAB\_20\_5, HAB\_30\_5, HAB\_10\_6, HAB\_20\_6, HAB\_30\_6, MET\_15\_6\_1\_9, MET\_15\_6\_15\_9, STE, HABM, VTR in SUHT iz te uredbe;
4. obtežba z živino ni relevantna.

12. oddelek

OPERACIJA ZVE

(1) Pri izvajanju ZVE\_OGRM je treba upoštevati, da:

1. mora biti ograja zgrajena iz visokih elektromrež višine vsaj 145 cm in pod električno napetostjo najmanj 5 kV ves dan, podnevi in ponoči, tudi ko živali niso v ograji (v nadaljnjem besedilu: ograja iz varovalnih elektromrež);
2. se lahko uporabljajo staje oziroma stalne ograde iz betonskega železa višine vsaj 145 cm, ki onemogočajo fizični dostop velikih zveri do živali;
3. je treba živali zjutraj spustiti iz nočne ograje, zvečer pa jih spet zbrati na pašniku in zapreti v ogrado, razen če se ograja iz varovalnih elektromrež uporablja tudi kot dnevna ograja;
4. morajo biti površine pasene;
5. se ograja iz varovalnih elektromrež lahko uporablja tudi kot dnevna ograja;
6. je treba ograjo iz varovalnih elektromrež premestiti vsakokrat, ko sta travna ruša in zemljišče pogažena.

(2) Pri izvajanju ZVE\_PAST je treba upoštevati, da:

1. se varovanje črede pred napadi velikih zveri izvaja ob prisotnosti pastirja;
2. morajo biti površine pasene;
3. se živali čez noč ali ob odsotnosti pastirja zapre na varno v hlev, ki preprečuje dostop zverem, ogrado iz varovalne elektromreže ali stalno ogrado iz betonskega železa.

(3) Pri izvajanju ZVE\_PSI je treba upoštevati, da:

1. se čredo pred napadi velikih zveri varuje z najmanj tremi pastirskimi psi;
2. ko pastir ni prisoten ob čredi, ki jo varujejo pastirski psi, mora biti čreda s pastirskimi psi zavarovana z ogrado, ki onemogoča pobeg črede in psov s pašnika;
3. mora ob ogradi, v kateri so pastirski psi, na vhodu in na predelih, kjer bi lahko mimoidoči prišli v neposredno bližino pašnika, stati opozorilna tabla, ki mimoidoče opozarja na prisotnost pastirskih psov;
4. pastirski psi ne potrebujejo prisotnosti pastirja, omogočeno pa jim mora biti prosto gibanje brez priveza.

(4) Za načine varovanja črede iz prvega, drugega in tretjega odstavka tega oddelka velja, da:

1. se morajo vsako leto izvajati na delu površin trajnega travinja, lahko na delu GERK;
2. se lokacija izvajanja med trajanjem obveznosti iz drugega odstavka 8. člena te uredbe lahko spreminja;
3. se izvajajo na območju pojavljanja medveda, volka in risa iz evidenc MEDO, VOLK in RIS iz te uredbe;
4. mora biti povprečna letna obtežba z živino od 0,2 do 1,8 GVŽ travojedih živali na ha kmetijskih površin.

(5) Na KMG je treba hraniti načrt ureditve pašnika in paše iz četrtega odstavka 22. člena te uredbe in pri ZVE\_PAST tudi izjavo iz šestega odstavka 22. člena te uredbe.

(6) Živali morajo biti na izbran način varovane ves čas prisotnosti na površini z zahtevkom iz 93. člena te uredbe.

(7) ZVE\_OGRM se izključuje z ZVE\_PAST in ZVE\_PSI, ZVE\_PAST in ZVE\_PSI pa se lahko dopolnjujeta.

13. oddelek

OPERACIJA PP

(1) Zahteve za izvajanje operacije PP so:

1. paša na planinah se izvaja po čredinkah, ki so lahko ograjene, ali pa se za te namene uporabijo naravne omejitve na planini. Minimalno število čredink je dve čredinki;
2. živali se morajo na planini pasti najmanj 80 dni letno na minimalno 5 ha površin;
3. ob pojavu razraščanja alpske kislice je treba izvajati ukrepe za njeno omejevanje.

(2) Za operacijo PP velja, da:

1. se mora vsako leto izvajati na vseh površinah trajnega travinja na planini;
2. se lokacija izvajanja med trajanjem obveznosti iz drugega odstavka 8. člena te uredbe ne sme spreminjati;
3. se izvaja na območjih planinskih pašnikov;
4. mora biti v obdobju paše na planini obtežba z živino od 0,5 do 1,8 GVŽ travojedih živali na ha površin trajnega travinja na planini.

(3) Premik živali na sejem ali razstavo v obdobju obvezne paše se šteje kot del obdobja obvezne paše, če je sporočen v skladu s pravilniki, ki urejajo identifikacijo in registracijo govedi, drobnice in kopitarjev.

(4) Na KMG je treba hraniti načrt ureditve pašnika in paše, dnevnik paše in skice čredink iz osmega odstavka 22. člena te uredbe ter pri PP\_PAST tudi pogodbo in izjavo iz enajstega odstavka 22. člena te uredbe.

14. oddelek

OPERACIJA VTR

(1) Zahteve za izvajanje upravljavskega VTR\_1 in upravljavskega VTR\_2 so:

1. košnja je dovoljena od 10. julija tekočega leta za travnike, na katerih kosec v tekočem letu ne bo prisoten, ali od 1. avgusta tekočega leta za travnike, na katerih se bo prisotnost kosca v tekočem letu potrdila z vsakoletnim monitoringom ptic;
2. obvezno je spravilo travinja;
3. košnjo je treba izvajati od:
4. sredine travnika navzven;
5. od enega roba travnika proti drugemu ali
6. od zunanje strani travnika navznoter s puščanjem nepokošenega rešilnega otoka, ki na najožjem delu meri najmanj 10 m, na najširšem pa do največ 20 m, in se mora pokositi najpozneje do 15. oktobra tekočega leta, vendar ne prej kot tri dni po košnji glavnine travnika;
7. pri košnji od zunanje strani travnika navznoter se nepokošen rešilni otok pusti samo ob prvi košnji v tekočem letu;
8. gnojenje, paša in mulčenje niso dovoljeni čez vse leto;
9. uporaba FFS ni dovoljena čez vse leto;
10. v primeru pojavljanja invazivnih tujerodnih rastlinskih vrst je te ob posamičnem pojavljanju treba takoj odstraniti ročno oziroma obvezno izvesti interventno košnjo za omejevanje njihovega širjenja ob upoštevanju časovnih omejitev košnje v okviru te operacije in v skladu z navodili za odstranjevanje invazivnih tujerodnih rastlinskih vrst, ki so dostopna na spletnih straneh ministrstva in agencije;
11. na GERK ne sme biti več kot 30 % površine prerasle z invazivnimi tujerodnimi rastlinskimi vrstami, ki ne smejo cveteti ali semeniti oziroma se širiti na druge načine.

(2) Za upravljavski VTR\_1 in upravljavski VTR\_2 mora upravičenec na KMG hraniti skice travnika z vrisanim:

1. načinom (smerjo) košnje, če se košnja izvaja od sredine travnika navzven ali od enega roba travnika proti drugemu;
2. načinom (smerjo) košnje in nepokošenim rešilnim otokom, če se košnja izvaja od zunanje strani travnika navznoter s puščanjem nepokošenega rešilnega otoka.

(3) Za upravljavski VTR\_2 poleg zahtev iz četrtega in petega odstavka tega oddelka velja:

1. v tekočem letu se na GERK, katerega površina je večja ali enaka 0,3 ha, pusti nepokošen pas travnika v obsegu od 5 do 10 % površine, vključene v zahtevek iz 93. člena te uredbe;
2. nepokošeni pas se mora v naslednjem letu pokositi od 10. julija oziroma od 1. avgusta, pri čemer je obvezno spravilo travinja s površine tega pasu;
3. če je površina, vključena v zahtevek iz 93. člena te uredbe 10 ha ali več, je strnjen nepokošeni pas lahko v dveh ali več delih, pri čemer ta nepokošeni pas ne sme biti manjši od 0,05 ha in ne večji od 1 ha;
4. na KMG je treba hraniti skice travnika z vrisanimi nepokošenimi pasovi.

(4) Če se nepokošen pas iz prejšnjega odstavka stika z rešilnim otokom iz 3. točke pod c) prvega odstavka tega oddelka, mora biti nepokošena površina dovolj velika, da po košnji rešilnega otoka, ki se izvede najpozneje do 15. oktobra tekočega leta, ostane nepokošen pas v obsegu od 5 do 10 % površine travnika.

(5) Za prisotnost kosca na delu GERK ali GERK se šteje, če del GERK ali GERK sega v poligon 150-metrskega radija od točke odkritega kosca s površino:

1. enako ali večjo od 2.500 m2;
2. manjšo od 2.500 m2 in hkrati seže več kot 50 m v notranjost 150-metrskega poligona.

(6) Pri izvajanju VTR\_1 in VTR\_2 ni dovoljeno:

1. izravnavanje zemljišča;
2. krčiti grmovje in dreves;
3. izravnavanje mikrodepresij;
4. nasipavanje zemljine;
5. apnenje;
6. urejanje manjših odvodnjavanj.

(7) Za upravljavski del operacije VTR velja, da:

1. paša, mulčenje in gnojenje ter uporaba FFS niso dovoljeni na celem GERK;
2. se mora vsako leto izvajati na delu površin trajnega travinja, lahko na delu GERK;
3. se lokacija izvajanja operacije med trajanjem obveznosti iz drugega odstavka 8. člena te uredbe ne sme spreminjati, pri čemer nepokošeni pas pri upravljavskem VTR\_2 ne sme biti na istem delu GERK dve leti zaporedoma;
4. se izvaja na območjih pojavljanja ptic vlažnih ekstenzivnih travnikov iz evidence VTR;
5. obtežba z živino ni relevantna.

(8) Za rezultatski del operacije VTR velja:

1. določanje površin za dodelitev plačila za rezultatski del operacije VTR se izvede na podlagi vsakoletnega monitoringa ptic. Izvajalec monitoringa ptic pošlje podatke o lokacijah kosca na agencijo, ki naredi izračune za rezultatski del operacije VTR;
2. agencija na podlagi podatkov o lokacijah kosca iz prejšnjega odstavka vsako leto določi GERK ali del GERK, kjer je košnja dovoljena od 10. julija oziroma 1. avgusta tekočega leta, in upravičence o datumih košnje obvesti z dopisom na njihov elektronski naslov, če ga navedejo na zbirni vlogi iz uredbe za izvajanje intervencij za tekoče leto, sicer pa po običajni pošti;
3. za doseganje rezultata uspešnosti upravljanja travnikov šteje prisotnost kosca, ki predstavlja prisotnost prehranjevalnega in gnezdilnega habitata kosca, ki se ju določi na podlagi lokacije pojočih samcev. Za doseganje rezultata, to je prehranjevalnega oziroma gnezdilnega habitata kosca, upravičenec prejme plačilo, ki se dodeli v treh stopnjah:
4. stopnja – prehranjevalni habitat: plačilo se dodeli za prisotnost prehranjevalnega habitata kosca, to je območje v radiju 150 m okoli pojočega samca;
5. stopnja – gnezdilni habitat: plačilo se dodeli za prisotnost gnezdilnega habitata kosca, to je območje v radiju 50 m okoli pojočega samca;
6. stopnja – zgostitev populacije: plačilo se dodeli za prisotnost prehranjevalnih in gnezdilnih habitatov več osebkov kosca na isti površini.

15. oddelek

OPERACIJA SUHA\_TRAV

Za operacijo SUHA\_TRAV velja, da:

1. se mora vsako leto izvajati na delu površin trajnega travinja, pri čemer je najmanjša velikost površine 0,05 ha;
2. se lokacija izvajanja med trajanjem obveznosti iz drugega odstavka 8. člena te uredbe ne sme spreminjati;
3. se izvaja na površinah s kvalifikacijskim habitatnim tipom EU\_6210(\*) Polnaravna suha travišča in grmiščne faze na karbonatnih tleh (Festuco Brometalia) (\* pomembna rastišča kukavičevk) na območjih Boč – Haloze – Donačka gora, Haloze – vinorodne, Kum in Gorjanci – Radoha iz evidenc SUHIT\_1, SUHIT\_2 in SUHIT\_3 iz te uredbe;
4. obtežba z živino ni relevantna.

**IV. poglavje**

**INTERVENCIJA HTV**

**1. oddelek**

**OPERACIJA NGTR**

(1) Zahteve za izvajanje upravljavskega NGTR\_1, upravljavskega NGTR\_2 in upravljavskega NGTR\_3 so:

1. uporaba gnojil in FFS ni dovoljena čez vse leto;
2. paša in mulčenje nista dovoljena čez vse leto;
3. zatravljanje oziroma dosejevanje s komercialnimi travnimi in drugimi mešanicami ni dovoljeno;
4. trava se pospravi v obliki mrve. Siliranje pokošene trave in povijanje trave s folijo (baliranje v silažne bale) nista dovoljena;
5. nasipavanje travnikov z zemljino, ki ne izhaja iz KMG, ni dovoljeno.

(2) Za upravljavski NGTR\_2 poleg zahtev iz prejšnjega odstavka velja:

1. košnja se lahko izvaja:
2. od 30. junija tekočega leta ali
3. od 10. julija tekočega leta za travnike, na katerih kosec v tekočem letu ne bo prisoten, ali od 1. avgusta tekočega leta za travnike, na katerih se bo prisotnost kosca v tekočem letu potrdila z vsakoletnim monitoringom ptic;
4. košnjo je treba izvajati:
5. od sredine travnika navzven,
6. od enega roba travnika proti drugemu ali
7. od zunanje strani travnika navznoter s puščanjem nepokošenega rešilnega otoka, ki na najožjem delu meri najmanj 10 m, na najširšem pa do največ 20 m, in se mora pokositi najpozneje do 15. oktobra tekočega leta, vendar ne prej kot tri dni po košnji glavnine travnika,

č) pri košnji od zunanje strani travnika navznoter se nepokošen rešilni otok pusti samo ob prvi košnji v tekočem letu;

1. obvezno je spravilo travinja,
2. na Planinskem polju se vzdržujejo ugodne hidrološke razmere in ne kopljejo novi jarki za odvodnjavanje.

(3) Za upravljavski NGTR\_2 mora upravičenec na KMG hraniti skice travnika z vrisanim:

1. načinom (smerjo) košnje, če se košnja izvaja od sredine travnika navzven ali od enega roba travnika proti drugemu;
2. načinom (smerjo) košnje in nepokošenim rešilnim otokom, če se košnja izvaja od zunanje strani travnika navznoter s puščanjem nepokošenega rešilnega otoka.

(4) Za prisotnost kosca na delu GERK ali GERK se šteje, če del GERK ali GERK sega v poligon 150-metrskega radija od točke odkritega kosca s površino:

1. enako ali večjo od 2.500 m²;
2. manjšo od 2.500 m² in hkrati seže več kot 50 m v notranjost 150-metrskega poligona.

(5) Za upravljavski NGTR\_3 poleg zahtev iz prvega odstavka tega oddelka velja, da se:

1. košnja lahko izvaja po 1. avgustu tekočega leta;
2. košnja izvaja mozaično (vsako leto se pokosi med 40 in 60 % travnika), isti del površin pa ne sme biti nepokošen dve leti zaporedoma;
3. izvaja na območju Ljubljanskega barja na površinah, na katerih se zagotavlja habitat metulja barjanskega okarčka.

(6) Za upravljavski del operacije NGTR velja, da:

1. paša, mulčenje in gnojenje ter uporaba FFS niso dovoljeni na celem GERK;
2. se mora vsako leto izvajati na delu površin trajnega travinja, lahko na delu GERK;
3. se lokacija izvajanja operacije med trajanjem obveznosti iz prvega odstavka 41. člena te uredbe ne sme spreminjati;
4. se izvaja na območjih iz evidenc HTV\_LJ\_BARJE in HTV\_PLAN\_POLJE iz te uredbe;
5. obtežba z živino ni relevantna, na KMG z živalmi pa mora biti povprečna letna obtežba najmanj 0,2 GVŽ travojedih živali na ha kmetijskih površin.

(7) Za rezultatski del operacije NGTR velja:

* 1. določanje površin za dodelitev plačila za rezultatski del operacije NGTR se izvede na podlagi vsakoletnega monitoringa ptic. Izvajalec monitoringa ptic pošlje podatke o lokacijah kosca na agencijo, ki naredi izračune za rezultatski del operacije HTV;
	2. agencija na podlagi podatkov o lokacijah kosca iz prejšnjega odstavka vsako leto določi GERK ali del GERK, kjer je košnja dovoljena od 10. julija oziroma 1. avgusta tekočega leta, in upravičence o datumih košnje obvesti z dopisom na njihov elektronski naslov, če ga navedejo na zbirni vlogi iz uredbe za izvajanje intervencij za tekoče leto, sicer pa po običajni pošti;
	3. za doseganje rezultata uspešnosti upravljanja travnikov šteje prisotnost kosca, ki predstavlja prisotnost prehranjevalnega in gnezdilnega habitata kosca, ki se ju določi na podlagi lokacije pojočih samcev. Za doseganje rezultata, to je prehranjevalnega oziroma gnezdilnega habitata kosca, upravičenec prejme plačilo, ki se dodeli v treh stopnjah:
1. 1. stopnja – prehranjevalni habitat: plačilo se dodeli za prisotnost prehranjevalnega habitata kosca, to je območje v radiju 150 m okoli pojočega samca,
2. 2. stopnja – gnezdilni habitat: plačilo se dodeli za prisotnost gnezdilnega habitata kosca, to je območje v radiju 50 m okoli pojočega samca,
3. 3. stopnja – zgostitev populacije: plačilo se dodeli za prisotnost prehranjevalnih in gnezdilnih habitatov več osebkov kosca na isti površini.

**2. oddelek**

**OPERACIJA GORTR**

(1) Zahteve za izvajanje operacije GORTR so:

1. mulčenje ni dovoljeno, razen izjemoma le prvo in drugo sezono po vstopu v operacijo v primerih rekultivacije zaraščajočih površin nazaj v travniške površine ob predhodnem soglasju Javnega zavoda Krajinski park Goričko in kmetijske svetovalne službe;
2. dovoljene so največ tri košnje v tekočem letu;
3. obvezno je spravilo pokošene in posušene trave, ki mora na pokošeni površini ostati vsaj en dan po opravljeni košnji;
4. na površini GERK, velikosti 0,1 ha ali več, je treba ob vsaki košnji v tekočem letu pustiti od najmanj 5 % do največ 15 % travnika nepokošenega, pri čemer se nepokošeni del ob vsaki košnji pusti na drugem delu travnika. Nepokošeni del travnika, ki je bil puščen ob zadnji košnji v tekočem letu, je treba obvezno pokositi ob prvi košnji v naslednjem letu;
5. na površini travnika, vključno z nepokošenim delom, se morajo invazivne tujerodne rastlinske vrste odstranjevati pred cvetenjem;
6. ob namnožitvi invazivnih tujerodnih rastlinskih vrst je ob soglasju Javnega zavoda Krajinski park Goričko in kmetijske svetovalne službe dovoljeno mulčenje;
7. obvezna je košnja od sredine travnika navzven ali od enega roba travnika proti drugemu, če je površina večja od 0,5 ha.

(2) Za operacijo GORTR velja, da:

1. se mora vsako leto izvajati na površinah trajnega travinja, za katere se dogovorijo Javni zavod Krajinski park Goričko, ZRSVN, kmetijska svetovalna služba in upravičenec;
2. se lokacija izvajanja med trajanjem obveznosti iz prvega odstavka 41. člena te uredbe ne sme spreminjati.
3. se izvaja na območju iz evidence HTV\_GORICKO iz te uredbe;
4. obtežba z živino ni relevantna na KMG z živalmi pa mora biti povprečna letna obtežba najmanj 0,2 GVŽ travojedih živali na ha kmetijskih površin.

(3) Upravičenec mora na KMG hraniti skice travnika z vrisanim:

1. nepokošenim pasom;
2. načinom (smerjo) košnje, če se košnja izvaja od sredine travnika navzven ali od enega roba travnika proti drugemu.

**V. poglavje**

**INTERVENCIJA LOPS**

**1. oddelek**

**OPERACIJA PAS**

(1) Operacija PAS se izvaja za naslednje vrste lokalnih pasem domačih živali:

1. avtohtone pasme domačih živali:
2. govedo: cikasto govedo, istrsko govedo,
3. konji: bosanski planinski konj, lipicanski konj, posavski konj, slovenski hladnokrvni konj,
4. prašiči: krškopoljski prašič,

č) ovce: belokranjska pramenka, bovška ovca, istrska pramenka – istrijanka, jezersko-solčavska ovca, oplemenjena jezersko-solčavska ovca,

1. koze: drežniška koza,
2. kokoši: štajerska kokoš;

tradicionalne pasme domačih živali:

1. konji: ljutomerski kasač, haflinški konj,
2. prašiči: slovenski landrace – linija 11, slovenski landrace – linija 55, slovenski veliki beli prašič,
3. koze: slovenska sanska koza, slovenska srnasta koza,

č) kokoši: slovenska grahasta kokoš, slovenska srebrna kokoš, slovenska rjava kokoš, slovenska pozno operjena kokoš.

(2) Operacija PAS se izvaja na območju celotne Republike Slovenije.

**2. oddelek**

**OPERACIJA SOR**

(1) Operacija SOR se izvaja za naslednje lokalne sorte kmetijskih rastlin:

1. poljščine:
2. ajda:
* navadna ajda: Čebelica, Darja, Eva (ohranjevalna sorta), KIS Olga, Trdinova, Hajdoše (ohranjevalna sorta),
* tatarska ajda: Radohova (ohranjevalna sorta), Zlata;
1. žito:
* navadno proso: Sonček (ohranjevalna sorta), Drava (ohranjevalna sorta), Mura (ohranjevalna sorta),
* navadni oves: Noni,
* rž: Belokranjska rž (sinonim Domača rž) (ohranjevalna sorta),
* navadni sirek: Gribeljski metlar (sinonim Domači sirek) (ohranjevalna sorta), Gorički (ohranjevalna sorta),
* navadna pšenica: Gorolka, Marinka (ohranjevalna sorta), Mojca (ohranjevalna sorta), Nexera 86, Nexera 88, Nexera 885, Nexera 923, Primorka (ohranjevalna sorta),
* pira: Murska bela (ohranjevalna sorta), Murska dolgoklasa (ohranjevalna sorta), Pava (ohranjevalna sorta), Piva (ohranjevalna sorta);
1. koruza: Lj-180, Lj-275t (ohranjevalna sorta), Lj 220w, Belokranjska trdinka (sinonim Domača rumena trdinka) (ohranjevalna sorta), Debelača (sinonim Metliška rdeča) (ohranjevalna sorta), Rumeni osmak (ohranjevalna sorta);

č) krompir: KIS Kokra, KIS Krka, KIS Razor, KIS Savinja, KIS Vipava, Kresnik;

1. krmne rastline:
2. metuljnice:
* beli volčji bob: Pepe (ohranjevalna sorta),
* inkarnatka: Inkara,
* črna detelja: Poljanka,
* navadna soja: Črna soja (ohranjevalna sorta),
* krmni bob: Zoran (ohranjevalna sorta);
1. druge vrste krmnih rastlin:
* podzemna koleraba: Rumena maslena,
* krmna ogrščica: Daniela, Starška;
1. trave:
2. navadna pasja trava: Jabeljska (ohranjevalna sorta), Kopa,
3. travniška bilnica: Jabeljska,
4. mnogocvetna (laška) ljuljka: KIS Draga, KPC Laška,

č) trpežna (angleška) ljuljka: Ilirka,

1. travniški mačji rep: KIS Muri, Krim;
2. oljnice in predivnice:
3. navadni riček: Koroški (ohranjevalna sorta),
4. navadna konoplja: Fiona, Fukal (ohranjevalna sorta), Stara Prekmurska (ohranjevalna sorta),
5. navadni lan: Belokranjski lan (ohranjevalna sorta), Gorički rumeni (ohranjevalna sorta), Koroški (ohranjevalna sorta), Majski (ohranjevalna sorta), Urban-Destrnik (sinonim Enostebelni) (ohranjevalna sorta),

č) oljna buča: Slovenska golica,

1. vrtni mak: Matija (ohranjevalna sorta);
2. zelenjadnice:
3. belo zelje: Emona, Futoško, Kosobrin, Ljubljansko, Nadanjeselsko, Nanoško, Presnik F1, Rožnik, Varaždinsko 2,
4. bob: Matko, Videk,
5. rdeča pesa: Vesna,

č) čebula: Belokranjka, Ivica rdeča, Ptujska rdeča, Račanka, Tera,

1. česen: Haloški, Jesenski Anka, Markovski, Primorski, Ptujski jesenski, Ptujski spomladanski, Štrigon (sinonim Rijav štrigon),
2. feferon ali paprika: Alpina, Botinska rumena, Irina, Jerneja, Magdalena, Nataša, Sivrija, Vasja, Eta,
3. krmno korenje: Ljubljansko rumeno,
4. kumara: Dolga zelena,
5. navadni motovilec: Ljubljanski, Petra, Pomladin, Žličar,
6. nizki fižol: Cekin (sinonim: Cekinček, Ta domač), Češnjevec, KIS Marcelijan, KIS Pavlin, Majdin, Prepeličar tomačevski, Ribnčan, Topolovec, Zorin,
7. okroglozrnati grah: Vitičar,
8. paradižnik: Begunec, Bon Pierre, Domači, Dule, Ela, Jani pritlikavi, Lila, Luka, Maribor, Meri, Milka, Novosadski jabučar, San marzano nano, Saša, Stanko, Tomi, Val, Vesna,
9. peteršilj: Julivert,
10. radič za siljenje: Črniški – Hrastovc (sinonim Hrastovc), Solkanski regut,
11. sladka koruza: Zarja,
12. solata: Anna, Belokriška, Bistra, Brkinska berivka, Cahaya, Dalmatinska ledenka, Gentilina, Gina, Leda, Ljubljanska ledenka, Majska kraljica, Mima, Posavka, Raška, Šempetrka, Tolminka, Trnovska ledenka, Unicum, Vegorka, Winterina, Zimska rjavka,
13. strniščna repa: Kranjska okrogla, Kranjska podolgovata,
14. šalotka: Pohorka,
15. turški fižol: Breginc (sinonim: Kotar, Laški bel), Keber,

š) visoki fižol: Angelček, Cipro, Češnjevec pisani visoki (sinonim Črešnjak), Jabelski pisanec, Jeruzalemski, Kifeljček Justi (sinonim Kifeljček pisan), Kiflček Milan, Kiro, Klemen, Klošter, Lišček rdeči marmorirani (sinonim Lišček), Nežika, Ostrožnik, Ptujski maslenec, Rumeni maslenec, Semenarna 22, Stoletni, Verba;

1. hmelj: 109B27, 31B26, 90A263, Ahil, Apolon, Atlas, Blisk, Bobek, Buket, Cekin, Cerera, Cicero, Savinjski golding;
2. sadne rastline (s sinonimi):
3. breskev: Norman, Veteran,
4. češnja: Briška napoleonka, Brusniška hrustavka, Črna cepika, Denisenova rumena, Francoska, Germersdorfska, Hedelfinška, Karnijevka, Kozanka, Kraljica trga, Majerjeva, Napoleonova, Pavliška, Petrovka, Riversova rana, Šnajderjeva, Tarčentka, Vigred, Vipavka, Volovsko srce, Zgodnja iz Marke,
5. hruška: Avranška, Boskova, Društvenka, Dišečka poletna rumena, Fetelova, Formentinka, Goriška figovka, Hardijeva, Junijska lepotica, Klapova, Kleržo, Konferans, Krasanka, Lukasova, Nagovička, Pakhamova, Pastorjeva, Pituralka, Rjavka, Salzburška, Tepka, Trevuška, Vinska moštnica, Zgodnja Moretinijeva, Zimska dekanka,

č) jablana: Ananasova reneta, Bartolenka, Baumanova reneta, Beli zimski kalvil, Beličnik, Bobovec, Bojkovo jabolko, Boskopski kosmač, Carjevič, Carska reneta, Citronka, Damasonski kosmač, Dolenjska voščenka, Gloria mundi, Gorenjska voščenka, Goriška sevka, Grafenštajnc, Harbertova reneta, Jakob Lebel, Jonatan, Kanadka, Kaselska reneta, Klanferca, Koksova oranžna reneta, Krivopecelj, Lepocvetka, Londonski peping, Lonjon, Majda, Mariborka, Ontario, Ovčji nos, Pisani kardinal, Pohorka, Prinčevo jabolko, Priolov delišes, Rdeča škrbotavka, Rdeča zvezdasta reneta, Rdeči astrahan, Rdeči boskop, Rdeči delišes, Rdeči jesenski kalvil, Rdeči ovčji nos, Rožnik, Šampanjska reneta, Špička, Štajerski mošancelj, Štajerski pogačar, Zeleni štetinec, Zlata parmena, Zuccalmaglio reneta, Zvezdasto jabolko, Zvončasto jabolko,

1. leska: Istrska dolgoplodna leska, Istrska okrogloplodna leska, Marti,
2. marelica: Domači flokarji, Ogrska marelica, Pišeška marelica,
3. oljka: Buga, Črnica, Mata, Štorta,
4. oreh: Ela, Elit, Haloze, Krka, MB-24, Mila, Petovio, Rače, Rubina, Sava, Zala,
5. sliva/češplja: Carska sliva, Čačanska lepotica, Čačanska najboljša, Čačanska rana, Čačanska rodna, Domača češplja, Erzinška, Laška češplja, Valjevka, Zelena renkloda,
6. smokva (figa): Bela petrovka, Flazana, Laščica, Miljska, Pinčica, Sivka, Zelenka,
7. višnja: Gorsemska dvojna, Grofova višnja, Lotova, Šumadinka;
8. vinska trta: Cipro (sinonim Likvor, Muškat ruža, Rdeča muškateljka, Rdeči muškat), Klarnica, Maločrn (sinonim Piccola nera), Pergolin, Pikolit, Pinela, Pokalca (sinonim Črna rebula, Pokalza, Ribolla nera, Schioppettino),Poljšakica, Portugalka (sinonim Blauer portugieser), Glera, Ranfol (sinonim Štajerska belina), Ranina (sinonim Bouvier traube), Rumeni plavec, Šentlovrenka (sinonim Saint Laurent), Vitovska grganja (sinonim Beli refošk, Grganja, Vitouska), Zelen.

(2) Sinonimi sadnih rastlin so navedeni v Sortni listi, ki je dostopna na povezavi

<https://www.gov.si/teme/sortna-lista-in-skupni-katalogi-sort/>.

(3) Za operacijo SOR velja, da:

1. se mora vsako leto izvajati na delu površin, lahko na delu GERK;
2. se lokacija izvajanja zahteve med trajanjem obveznosti iz prvega odstavka 54. člena te uredbe lahko spreminja;
3. se izvaja na območju celotne Republike Slovenije;
4. obtežba z živino ni relevantna.

(4) Pri operaciji SOR je setev kmetijske rastline lokalne sorte iz 1. do 5. točke prvega odstavka tega oddelka treba opraviti po spravilu predhodne kmetijske rastline.

(5) Pri operaciji SOR mora biti kmetijska rastlina lokalne sorte iz 1. do 5. točke prvega odstavka tega oddelka na površini z zahtevkom iz 93. člena te uredbe prisotna od najmanj 15. avgusta do najmanj 20. septembra tekočega leta za neprezimne posevke.

**VI. poglavje**

**INTERVENCIJA BVR**

(1) Zahteve za izvajanje intervencije BVR so:

1. v program izvajanja BVR iz 5. točke prvega odstavka 74. člena te uredbe je treba vključiti koristne organizme ali FFS na osnovi mikroorganizmov oziroma kombinacijo obeh in navesti, kateri koristni organizmi in FFS na osnovi mikroorganizmov se bodo v posameznem letu uporabljali;
2. upravičenec mora program iz prejšnje točke pripraviti vsako leto, izvaja pa ga lahko le, če ga pred izvedbo potrdi Javna služba zdravstvenega varstva rastlin.

(2) Za intervencijo BVR velja, da:

1. se mora vsako leto izvajati na delu površin, lahko na delu GERK;
2. se lokacija izvajanja zahteve med trajanjem obveznosti iz prvega odstavka 69. člena te uredbe lahko spreminja;
3. se izvaja na območju celotne Republike Slovenije;
4. obtežba z živino ni relevantna.

(3) Pri pripravi programa BVR iz 1. točke prvega odstavka tega oddelka je treba upoštevati letna tehnološka navodila za intervencijo BVR, pridelavo na KMG, vremenske razmere in dostopnost sredstev na trgu.

**VII. poglavje**

**ZAHTEVE PRI GNOJENJU Z DUŠIKOM**

(1) Letni vnos skupnega dušika (dušika iz mineralnih in živinskih gnojil) v tla pri intervencijah KOPOP\_PS, KOPOP\_NV in KOPOP\_BK in LOPS ne sme preseči vrednosti iz preglednice 1.

(2) Ne glede na prejšnji odstavek omejitve glede letnega vnosa skupnega dušika v tla ne veljajo, če je upravičenec:

1. vključen le v izvajanje operacij intervencij KOPOP\_PS in KOPOP\_BK ter operacije PAS;
2. hkrati vključen v dve ali več operacij iz prejšnje točke.

(3) Mejne vrednosti letnega vnosa skupnega dušika v tla iz prvega odstavka tega oddelka se nanašajo na površine z zahtevkom.

Preglednica 1: Mejne vrednosti letnega vnosa dušika v tla (kg/ha)

| **Kmetijska rastlina** | **Skupni dušik (standard)** | **Skupni dušik (nadstandard)\*** | **Dušik iz živinskih gnojil\*\*** |
| --- | --- | --- | --- |
| Krma s trajnih travnikov in pašnikov |  |  |  |
| 2-kosni travnik | 170 | 115 | 115 |
| 3-kosni travnik | 240 | 165 | 165 |
| 4-kosni travnik | 320 | 220 | 170 |
| Pašno-košna raba | 240 | 165 | 165 |
| Detelje in deteljne mešanice | 80 | 55 | 55 |
| Deteljno travne mešanice | 240 | 165 | 165 |
| Trave, travne mešanice in travno deteljne mešanice | 320 | 220 | 170 |
| Koruza za zrnje/silažo | 270 | 185 | 170 |
| Krompir | 240 | 165 | 165 |
| Pšenica | 240 | 165 | 165 |
| Ječmen | 180 | 125 | 125 |
| Tritikala | 180 | 125 | 125 |
| Oves, rž, druga žita | 120 | 80 | 80 |
| Oljna ogrščica | 200 | 140 | 140 |
| Druge oljnice | 80 | 55 | 55 |
| Hmelj | 270 | 185 | 170 |
| Soja | 80 | 55 | 55 |
| Sončnice | 150 | 105 | 105 |
| Krmne korenovke | 200 | 140 | 140 |
| Drugi enoletni posevki | 200 | 140 | 140 |
| Zelenjadnice |  |  |  |
| Plodovke | 250 | 175 | 170 |
| Korenovke in gomoljnice | 170 | 115 | 115 |
| Solatnice | 150 | 105 | 105 |
| Kapusnice | 300 | 210 | 170 |
| Čebulnice | 120 | 80 | 80 |
|   Por | 250 | 175 | 170 |
| Stročnice | 60 | 40 | 40 |
| Sadne rastline |  |  |  |
|  Sadno drevje | 150 | 105 | 105 |
|  Oljke | 150 | 105 | 105 |
| Jagodičevje | 80 | 55 | 55 |
| Vinska trta | 100 | 70 | 70 |

\* Če se pričakuje večji pridelek od navedenega iz preglednice 4 Priloge 1 iz Uredbe o varstvu voda pred onesnaževanjem z nitrati iz kmetijskih virov (Uradni list RS, št. 113/09, 5/13, 22/15, 12/17 in 44/22), se odmerki dušika lahko povečajo skladno s potrebami rastlin po dušiku, pri čemer mora imeti kmetijsko gospodarstvo obvezno izdelan gnojilni načrt. Gnojilni načrt za gnojenje z dušikom mora vsebovati izračun potreb po gnojenju z dušikom glede na večji pričakovani pridelek in načrt gnojenja, ki mora vsebovati čas, količino ter vrsto gnojila, ki vsebuje dušik.

\*\* Če se gnoji le z živinskimi gnojili, količina dušika ne sme preseči 170 kg/ha letno.

«.